title: โดนต์เซย์ยูเลิฟมี

text: เมเรียน เรเวนและมาริต ลาร์เซนมาจากโลเรินสกูก เขตทางทิศตะวันออกของกรุงออสโล ทั้งคู่พบกันตั้งแต่อายุ 5 ขวบ และได้กลายมาเป็นเพื่อนรักกัน ทั้งคู่ค้นพบในความสนใจด้านดนตรีเหมือนกัน และเริ่มร้องเพลงด้วยกันรวมถึงแสดงในงานดนตรี ได้ออกอัลบั้มสำหรับเด็กด้วยกันในฐานะคู่ดูโอ ชื่อชุด "Synger Kjente Barnesanger" () ในปี ค.ศ. 1996 ภายใต้ชื่อวงว่า มาริตแอนด์เมเรียน เมื่อลาร์เซนอายุ 11 และเรเวนอายุ 12 ปี อัลบั้มได้การเสนอชื่อเข้าชิงรางวัล สเปลมานไพรเซน หลังจากออกอัลบั้มนี้พวกเธอก็เริ่มแต่งเพลงป็อปด้วยกันหลายเพลง แล้วได้ส่งเดโมให้ค่ายเพลง หนึ่งในนั้นส่งไปยังแอตแลนติกเรเคิดส์ จนพวกเธอได้เซ็นสัญญาครอบคลุมทั่วโลกในปี ค.ศ. 1998 พวกเธอยังให้แฟนเพลงส่งชื่อวงใหม่ในการแข่งขัน มีหญิงคนหนึ่งแนะนำชื่อวงว่า เอ็มทูเอ็ม เรเวนและลาร์เซนอายุ 14 และ 15 ปี ตามลำดับ ขณะกำลังบันทึกเสียงอัลบั้มเปิดตัวชุด "เชดส์ออฟเพอร์เพิล" รวมถึงซิงเกิลเปิดตัว "โดนต์เซย์ยูเลิฟมี"


title: โดนต์เซย์ยูเลิฟมี

text: ดนตรีและเนื้อร้องประพันธ์โดยเรเวน, ลาร์เซน, ปีเตอร์ ซิซโซ และจิมมี บราโลเออร์ ผลิตเพลงโดยซิซโซและบราโลเออร์ และผสมเสียงโดยทอม ลอร์ด-อัลเจ เพลง "โดนต์เซย์ยูเลิฟมี" มีอัตราจังหวะ 4/4 เทมโปค่อนข้างช้า ด้วยจังหวะ 100 ครั้งต่อนาที เรเวนและลาร์เซนแยกกันร้องนำในท่อนเวิร์ส 2 ท่อนแรก และร้องประสานเสียงด้วยกันในท่อนคอรัส เกือบแทบทั้งเพลงท่อนเวิร์สมีคีย์ซีชาร์ปไมเนอร์ (C♯ minor) และท่อนคอรัสมีความสัมพันธ์ทางกุญแจเสียงกับคีย์ อีเมเจอร์ (E major) คอรัสสุดท้าย เปลี่ยนคีย์มาเป็น เอฟชาร์ปเมเจอร์ (F♯ major) เครื่องดนตรีหลักของเพลงประกอบด้วย เปียโนไฟฟ้าและกีตาร์โปร่ง มีเสียงสะดุดที่ซ้อนทับในคอรัส ในลักษณะแบบเพลง "อืมม์บ็อป" ของวงแฮนสัน คอรัสสุดท้าย ร้องซ้ำแบบบิดโน้ต (แอดลิบ) เป็นเสียงฉากหลังจนกระทั่งเพลงเบาลง


title: โดนต์เซย์ยูเลิฟมี

text: เนื้อเพลงพูดถึง "การบอกกฎความสัมพันธ์ในระยะแรก เพลาลงและอย่าพูดว่าฉันรักเธอ จนกว่าเธอจะให้เวลาฉันและรู้จักฉันดีพอ"จากความเห็นของนักดนตรีวิทยา จอน มิกเคล พรอช อัลวิก (Jon Mikkel Broch Ålvik) "โดนต์เซย์ยูเลิฟมี" คือเพลงทีนป็อปของคนที่มีเหตุผล อัลวิกไม่ยอมรับการตีความอย่างผิวเผินที่เนื้อเพลง "ส่งสาส์นด้านศีลธรรม ให้งดเว้นเพศสัมพันธ์" เขาถกเถียงแทนว่า เอ็มทูเอ็ม "ส่งสัญญาณท่าทีว่า ให้พิจารณาและให้ความมั่นใจ แทนที่จะแสดงความเคร่งครัด อาจอธิบายเพลงนี้ได้ว่าเป็นแนวบับเบิลกัมป็อป ที่ดูคล้าย ๆ กับเนื้อเพลงของวงเกิร์ลกรุ๊ปหลายวงในคริสต์ทศวรรษ 1960 ขณะเดียวกันก็ได้รับอิทธิพลจากเพลงร็อกมากกว่าและแนวเพลงที่เขียนโดนักร้อง-นักแต่งเพลง มากกว่าเพลงทีนป็อปทั่ว ๆ ไป ในปลายคริสต์ทศวรรษ 1990


title: โดนต์เซย์ยูเลิฟมี

text: ยังมีเนื้อเพลงที่แตกต่างกันเล็กน้อยระห่างฉบับในภาพยนตร์ "โปเกมอน เดอะมูฟวี่ ตอน ความแค้นของมิวทู" กับฉบับที่ออกในอัลบั้ม "เชดส์ออฟเพอร์เพิล" ในฉบับ "เชดส์ออฟเพอร์เพิล" มีท่อนร้องที่ว่า "then you start kissing me, what's that about?" ส่วนในฉบับ "โปเกมอน" ใช้เนื้อร้อง "then you said you love me, what's that about?" เมื่อถามว่าเหตุใดจึงเปลี่ยนเนื้อเพลง เอ็มทูเอ็ม ตอบว่า "ในฉบับ "Pokémon" คนจะคิดว่าไม่เหมาะสมที่จะให้มีการจูบในเนื้อเพลง เพราะเป็นเพลงสำหรับเด็ก เราคิดว่าการเปลี่ยนเนื้อแบบนี้ค่อนข้างงี่เง่า ฉบับดั้งเดิมใน "เชดส์ออฟเพอร์เพิล" คือสิ่งที่เราต้องการ" เอ็มทูเอ็มไม่เคยได้ยินเกี่ยวกับ "โปเกมอน" มาก่อนจนกระทั่งได้รับเลือกให้มาทำเพลงประกอบ เพราะยังไม่ได้รับความนิยมในนอร์เวย์


title: โดนต์เซย์ยูเลิฟมี

text: "โดนต์เซย์ยูเลิฟมี" ปรากฏอยู่ในตอนที่ชื่อ "เดอะลิสต์" ของซีรีส์ทางโทรทัศน์เรื่อง "เฟลิซิตี" ที่ออกอากาศในสหรัฐเมื่อวันที่ 3 ตุลาคม ค.ศ. 1999 และมีคนดูถึง 5 ล้านคน ได้ช่วยทำให้เพลงนี้เริ่มเป็นที่สนใจ ต่อมา 10 ตุลาคม ปรากฏอยู่ในตอนของซีรีส์เรื่อง "แจ็กแอนด์จิลล์" ชื่อตอน "มูฟวิงออน" เพลงได้รับการเปิดออกอากาศทางเรดิโอดิสนีย์อยู่แล้ว ก่อนที่จะเปิดเล่นอย่างเป็นทางการในสหรัฐเป็นครั้งแรกในวันที่ 26 ตุลาคม ค.ศ. 1999 โดยซิงเกิลออกจำหน่ายทั้งในรูปแบบซีดีและตลับเทป ภายในเดือนนั้น มีสถานีวิทยุในรูปแบบยูเอสท็อป 40 มากกว่า 100 สถานีเล่นเพลงนี้ โดยในวันที่ 10 พฤศจิกายน เป็นเพลงที่ถูกขอมากที่สุดอันดับ 6 ทางสถานีวิทยุของนิวยอร์ก เพลงยังปรากฏในช่วงเครดิตท้ายของภาพยนตร์ "โปเกมอน เดอะมูฟวี่ ตอน ความแค้นของมิวทู" และบรรจุอยู่ในอัลบั้มเพลงประกอบภาพยนตร์ ทั้งภาพยนตร์และอัลบั้มออกในสหรัฐเมื่อวันที่ 10 พฤศจิกายน ค.ศ. 1999 โดย "โดนต์เซย์ยูเลิฟมี" เป็นเพลงเปิดตัวของอัลบั้ม ซิงเกิลเข้าชาร์ตในสหรัฐเมื่อวันที่ 20 พฤศจิกายน โดยตอนนั้นมียอดส่งมากกว่า 400,000 ชุดไปยังร้านแผ่นเสียง


title: โดนต์เซย์ยูเลิฟมี

text: แม้ว่าจะประสบความสำเร็จในสหรัฐ แต่ในเดือนพฤศจิกายน ค.ศ. 1999 มีรายงานว่าซิงเกิลจะไม่ได้ออกขายในประเทศบ้านเกิดของวงที่นอร์เวย์จนในปีถัดไป วอร์เนอร์มิวสิกนอร์เวย์ต้องการที่จะรอให้ทั้งภาพยนตร์ "โปเกมอน" และอัลบั้มประกอบภาพยนตร์ออกในยุโรปเสียก่อนเพื่อให้ได้การตอบรับอย่างเต็มรูปแบบจากการเปิดตัวหนัง ซิงเกิลออกในสถานีวิทยุในนอร์เวย์ในวันที่ 24 พฤศจิกายน และ 11 มกราคม ออกวางขายในนอร์เวย์และอีก 25 ประเทศในยุโรป อเมริกา เอเชีย และโอเชียเนีย และคาดไว้ว่าจะออกในประเทศที่เหลือในยุโรปในปลายเดือน แม้จะยังไม่ออกขายในยุโรปแต่เพลงก็ถูกเปิดเล่นออกอากาศทางสถานีวิทยุแล้ว เพลงได้รับความนิยมในเอเชียตะวันออกเฉียงใต้ ได้รับการออกอากาศบ่อยในเกาหลี อินโดนีเซีย ฟิลิปปินส์ ไทย และสิงคโปร์ รวมถึงในอเมริกาใต้ ในปลายเดือนพฤษภาคม ค.ศ. 2000 ที่เม็กซิโก ถือเป็นเพลงต่างชาติที่มียอดขายดีที่สุด และเป็นอันดับ 2 ของเพลงขายดีที่สุดหากรวมทั้งหมด ต่อมา 12 มกราคม เพลงปรากฏในซีรีส์ "เบเวอร์ลีฮิลล์, 90210" ตอน "เทนเทดเลิฟ" เพลงออกขายในญี่ปุ่นเมื่อวันที่ 25 มกราคม ในสเปนเมื่อวันที่ 22 กุมภาพันธ์ และในสหราชอาณาจักรเมื่อวันที่ 20 มีนาคม โดยสังกัดอีสต์เวสต์เรเคิดส์ เพลงบรรจุอยู่ในอัลบั้ม "เชดส์ออฟเพอร์เพิล" วางขายในยุโรป กลางเดือนกุมภาพันธ์และในสหรัฐวันที่ 7 มีนาคม และยังบรรจุอยู่ในอัลบั้มรวมเพลงฮิต ""


title: โดนต์เซย์ยูเลิฟมี

text: รอเบิร์ต คริสต์เกา นักข่าวดนตรีให้คำวิจารณ์ด้านบวก โดยเรียกเพลงนี้ว่าเป็นหนึ่งในเพลง "ซาบซึ้งอย่างไม่น่าทำได้" จากอัลบั้ม "เชดส์ออฟเพอร์เพิล" โดย "สร้างมาตรฐาน" ให้กับเพลงที่เหลือของอัลบั้ม ชัค เทย์เลอร์จากนิตยสาร "บิลบอร์ด" กล่าวว่าเพลงนี้จะดึงดูทั้งกลุ่มคนฟังวัยรุ่นและผู้ใหญ่ โดย "เดินไปในทาง ระหว่างป็อปบริสุทธิ์กับจุดปลายสุดของเพลงอะดัลต์ท็อป 40" เขายังบอกว่าเพลงนี้ "น่าลุ่มหลงอย่างยิ่ง ทั้งจากเสียงร้องวัยรุ่นและท่อนฮุกที่มาโดนเต็ม ๆ" ไมเคิล เพาเลตทาจากนิตยสาร "บิลบอร์ด" เช่นกัน เรียกเพลงนี้ว่า "นักร้องเพลงป็อปร็อกที่ติดต่อกันได้" และบอกว่า "สิ่งที่มหัศจรรย์ที่สุดของเพลงนี้คือ เสียงร้องที่มีชีวิตชีวาจากการประสานเสียงของสาว ๆ" ฮีเทอร์ ฟาเรส จากออลมิวสิก บอกว่าเพลงนี้ "เป็นเพลงป็อปหวาน ๆ แต่อยู่ในโลกแห่งความจริง" มาเรียส ลิลเลเลียน ผู้บริหารจากสถานีวิทยุนอร์เวย์ เอ็นอาร์เค พี 3 พุดว่า "เพลงแต่งได้ดีมาก เป็นเพลงป็อปที่ผลิตออกมาดี พวกเธอทั้งยังเด็กและเป็นไปได้ว่าน่าจะเป็นศิลปินชาวนอร์เวย์ที่ประสบความสำเร็จที่สุดเท่าที่เคยมีมา เพลงยังเหมาะที่สุดกับกลุ่มคนฟังอายุ 10–16 ปี แต่ความเห็นของฉันคือ เพลงนี้ก็ไม่ทิ้งกลุ่มคนฟังที่อายุมากกว่า" "โดนต์เซย์ยูเลิฟมี" ได้รับการเสนอชื่อเป็นเพลงดีที่สุดแห่งปี 2000 จากรางวัลสเปลมานไพรเซน (Spellemannprisen) แต่พ่ายให้ "พรอพากันดา" (Propaganda) ของบริสเคบี (Briskeby)


title: โดนต์เซย์ยูเลิฟมี

text: ในสหรัฐ "โดนต์เซย์ยูเลิฟมี" เข้าชาร์ต"บิลบอร์ด" ฮอต 100 ที่อันดับ 72 ต่อมาไต่ชาร์ตสูงสุดอันดับ 21 และยังขึ้นชาร์ตอันดับ 40 ทั้งในชาร์ตละตินป็อปแอร์เพลย์และทรอพิคอลซองส์ ซิงเกิลขายได้ 39,000 ชุด ในสัปดาห์ก่อนวันที่ 27 พฤศจิกายน และขายได้ 580,000 ชุด ณ เดือนพฤษภาคม ค.ศ. 2000 ขึ้นชาร์ตที่อันดับ 2 ในนอร์เวย์และอันดับ 4 ทั้งในออสเตรเลียและนิวซีแลนด์ ยังติดท็อป 10 ในฟินแลนด์ ติดใน 20 อันดับแรกในแคนาดา สหราชอาณาจักร ไอร์แลนด์ สวีเดน และเนเธอร์แลนด์ ติดใน 40 อันดับแรกในอิตาลีและเบลเยียม ติด 80 อันดับแรกในเยอรมนี ฝรั่งเศสและสวิตเซอร์แลนด์ ได้รับการยืนยันแผ่นเสียงทองคำในสหรัฐเมื่อ 6 ธันวาคม ค.ศ. 1999 และในออสเตรเลียในปี 2000


title: โดนต์เซย์ยูเลิฟมี

text: "โดนต์เซย์ยูเลิฟมี" เป็นเพลงที่ฮิตที่สุดของเอ็มทูเอ็ม และเป็นเพลงที่คุ้นหูที่สุดของวง ขณะที่ซิงเกิลถัดมา "มิรเรอร์มิรเรอร์" ติดท็อป 40 ในออสเตรเลีย และแคนาดา และสูงสุดอันดับ 62 บนชาร์ต "บิลบอร์ด" ฮอต 100 "โดนต์เซย์ยูเลิฟมี" ยังคงเป็นเพลงติดใน 40 อันดับแรกเพลงเดียวของวงในสหรัฐ และเป็นเพลงฮิตเพลงเดียวของวงในหลายประเทศ ยังเรียกเพลงนี้ว่าเป็นเพลง วันฮิตวันเดอร์ เมื่อถามถึงเพลงโปรดของวงใน ค.ศ. 2014 แอบบี เดวอราจากเอ็มทีวี ให้เพลงนี้ติดอันดับ 2 ของเธอในอันดับ "9 เพลงวันฮิตวันเดอร์จากวงเกิร์ลกรุ๊ปที่คุณต้องจดจำตอนนี้" เจสซิกา บูทจากเกิร์ล.คอม (Gurl.com) ให้วงและเพลงนี้อยู่ในรายชื่อในปี 2012 ในหัวเรื่อง "ย้อนอดีต: 15 นักร้องสาววัยมัธยมที่คุณคิดถึง" และเรียกเพลงนี้ว่า "ติดหูอย่างน่าขัน" เคตลิน คูเบรีย จากทีน.คอม (Teen.com) ให้วงและเพลงนี้ติดอยู่ในรายชื่อปี 2014 ในหัวเรื่อง "12 วงเกิร์ลกรุ๊ปที่คุณอาจลืมจากยุค 90/00 ที่ควรค่ากับการสละเวลา" ในปี 2014 นาธาน จอลลีจากช่องแมกซ์ กล่าวว่า เพลงเป็น "เพลงป็อปเพลงหนึ่งที่ความสุขถือกำเนิดขึ้น แม้ว่าจะเป็นเพลงสดุดีว่า 'ไปให้ไกล ๆ เลยเพื่อน'"


title: โดนต์เซย์ยูเลิฟมี

text: มิวสิกวิดีโอกำกับโดยไนเจล ดิก ถ่ายทำระหว่าง 4 ถึง 6 ตุลาคม ค.ศ. 1999 ที่มิชชันทิคิ จอภาพยนตร์ที่ชมจากรถในเมืองมอนต์แคลร์ รัฐแคลิฟอร์เนีย ในวิดีโอนี้ราเวนร้องเพลงขณะอยู่ในรถกับเด็กหนุ่มคนหนึ่ง ขณะที่ลาร์เซนร้องและเล่นกีตาร์หน้ารถอีกคัน ใช้ภาพตัดสลับเอ็มทูเอ็มร้องด้วยกันบริเวณจอภาพยนตร์ ผู้คนเต้นรำ ผู้ฉายภาพยนตร์ที่กำลังยุ่งอยู่กับอุปกรณ์ที่เสีย และคนขายขนมกับเครื่องทำข้าวโพดคั่วที่ล้นออกมา เมื่อข้าวโพดคั่วระเบิดออกมา เอ็มทูเอ็มยังคงแสดงอยู่ท่ามกลางผู้คนและมีข้าวโพดคั่วโปรยลงมา มีการใช้ปืนอัดอากาศให้เกิดไฟราวขนาดเท่า 200 ถุงขยะ ทำให้ข้าวโพดคั่วโปรยปรายสู่อากาศ ในสหรัฐ มิวสิกวิดีโอนี้ออกฉายปฐมทัศน์ 24 ตุลาคม ทางช่องเดอะดับเบิลยูบีหลังซีรีส์ "เซเวนท์เฮเวน" และเริ่มออกอากาศทางเดอะบอกซ์และมัชมิวสิก ต้นเดือนพฤศจิกายน ค.ศ. 1999 ออกอากาศทางช่องเอ็มทีวี 15 พฤศจิกายน


title: โดนต์เซย์ยูเลิฟมี

text: มิวสิกวิดีโอมี 2 ฉบับที่คล้าย ๆ กัน ฉบับแรกมีภาพจากหนังเรื่อง "โปเกมอน เดอะมูฟวี่ ตอน ความแค้นของมิวทู" เล่นอยู่บนจอภาพยนตร์ อีกฉบับหนึ่งมีภาพบนจอภาพยนตร์น้อยกว่า และแทนที่ภาพหนัง "โปเกมอน" ด้วยภาพเรเวนกับลาร์เซนร้องเพลง หรือคำว่า "M2M" และ "Intermission" บนจอภาพ ในฉบับ "โปเกมอน" มีการเซ็นเซอร์เนื้อเพลง ขณะที่อีกฉบับใช้เนื้อเพลงเหมือนกับในอัลบั้ม และฉบับ "โปเกมอน" มีบรรจุอยู่ในดีวีดีของภาพยนตร์ด้วย ส่วนอีกฉบับบรรจุแถมในแผ่นโบนัสของ "เดอะเดย์ยูเวนต์อะเวย์: เดอะเบสต์ออฟเอ็มทูเอ็ม"


title: โดนต์เซย์ยูเลิฟมี

text: ในการประชาสัมพันธ์ซิงเกิล เรเวนและลาร์เซน ออกทัวร์ 6 ที่ในศูนย์การค้าทางภาคตะวันออกเฉียงเหนือของสหรัฐ ระหว่าง 21 สิงหาคมถึง 2 ตุลาคม ถือเป็นทัวร์แรกกับวงเอ็มทูเอ็ม วันที่ 9 พฤศจิกายน ค.ศ. 1999 ก่อนที่ภาพยนตร์ "โปเกมอน เดอะมูฟวี่" จะออกฉาย เอ็มทูเอ็มแสดงสดเพลงนี้ที่ร้านวอร์เนอร์บราเธอส์สตูดิโอ บนถนนสายที่ 5 ในแมนแฮตตัน ต่อหน้าแฟนเพลงและสื่อมวลชนจำนวนมาก ในการประชาสัมพันธ์ซิงเกิลนั้น เอ็มทูเอ็มยังออกทัวร์ที่สิงคโปร์ ฮ่องกง และญี่ปุ่น ก่อนที่จะกลับมายังนอร์เวย์ในวันที่ 24 พฤศจิกายน พวกเธอแสดงเพลงในตอน "แบนด์ออนเดอะรัน" ของซีรีส์ทางโทรทัศน์เรื่อง "วันเวิลด์" ที่ออกอากาศ 27 พฤศจิกายน และวันที่ 31 มีนาคม ค.ศ. 2000 วงแสดงในรายการ "ท็อปออฟเดอะป็อปส์" เอ็มทูเอ็มแสดงสดเพลงนี้ที่สวนสนุกเอปคอตของวอลต์ดิสนีย์เวิลด์ เมื่อ 12 กุมภาพันธ์ ค.ศ. 2000 การแสดงสดครั้งนี้ มีการบันทึกเทปและปรากฏในตอนหนึ่งของรายการ "ดิสนีย์แชนเนลอินคอนเสิร์ต" เมื่อวันที่ 29 เมษายน ที่เน้นไปที่วงเอ็มทูเอ็มและบีบีแมก จนเมื่อเพลงฮิต "โดนต์เซย์ยูเลิฟมี" ได้รับความนิยมในระหว่างการแสดง ในเดือนธันวาคม ค.ศ. 2001 วงแสดงเพลงอีกครั้งตอนอองคอร์ ร่วมกับเพลง "เอเวอรีติงยูดู" (Everything You Do) ต่อหน้าผู้ชม 4,000 คน ในคอนเสิร์ตเอ็มทูเอ็มที่กรุงกัวลาลัมเปอร์


title: โดนต์เซย์ยูเลิฟมี

text: เรเวนและลาร์เซนหยุดการแสดงในฐานะเอ็มทูเอ็มในปี 2002 ทั้งคู่ออกมาเป็นศิลปินเดี่ยว ลาร์เซนแสดงเพลงนี้เดี่ยว ๆ ในฉบับคันทรี ยังมีคู่ดูโอแนวป็อปสัญชาติฟิลิปปินส์ ที่ชื่อ คริสซีแอนด์เอริกกา นำเพลงนี้มาคัฟเวอร์ในปี 2009 กับอัลบั้มในชื่อวง


title: โดนต์เซย์ยูเลิฟมี

text: ซิงเกิลในฉบับยุโรปมีเพลงหน้าบี คือเพลง "เดอะฟีลลิงอีสกอน" (The Feeling is Gone) หนึ่งใน 3 เพลงที่ไม่มีในอัลบั้ม "เชดส์ออฟเพอร์เพิล" ฉบับอเมริกา ส่วนฉบับมาตรฐานในสหรัฐมีเพลงบรรเลง "โปเกมอน เดอะมูฟวี่" ที่ชื่อ "มิวทูสไตรก์แบ็กสวีต" (Mewtwo Strikes Back Suite) ในหน้าบี


title: โดนต์เซย์ยูเลิฟมี

text: ซีดีซิงเกิลฉบับออสเตรเลีย


title: โดนต์เซย์ยูเลิฟมี

text: ซิงเกิลฉบับสหรัฐ


title: โดนต์เซย์ยูเลิฟมี

text: แมกซีซิงเกิลฉบับสหรัฐ


title: โดนต์เซย์ยูเลิฟมี

text: แมกซีซิงเกิลฉบับญี่ปุ่น


title: โดนต์เซย์ยูเลิฟมี

text: แมกซีซิงเกิลฉบับยุโรป


title: พ่อค้าเร่แห่งโชซอน

text: พ่อค้าเร่แห่งโชซอน (อังกฤษ: The Merchant: Geakju, The Merchant: Geakju 2015) เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2015 ออกอากาศในประเทศไทยทางช่องทรูโฟร์ยู ทุกวันจันทร์ - ศุกร์ เวลา 16:00 น. - 17:00 น. ต่อจากเรื่อง ลีซาน จอมบัลลังก์พลิกแผ่นดิน


title: พ่อค้าเร่แห่งโชซอน

text:
เรื่องราวของพ่อค้าในช่วงปลายของยุคโชซอน และเรื่องราวของพ่อค้า ชอนบงแซม
ลูกหลานและครอบครัวของเขา คือผู้ที่เริ่มต้นค้าขายและทำให้เขากลายเป็นพ่อค้าผู้มั่งคั่งมากที่สุดในยุคนั้น


title: บ้อง

text: บ้อง เป็นอุปกรณ์กรองที่เอาไวใช้ในการสูบบุหรี่หรือกัญชา หรือสมุนไพร่อื่น ๆ คำว่าบ้องใช้ทั่วไปในเอเชียตะวันออกเฉียงใต้โดยเฉพาะชาวม้งในลาวและไทยรวมทั้งคนในทวีปแอฟริกามานานหลายทศตวรรษ


title: บ้อง

text: ความหมายในพจนานุกรมคือ บ้อง น. เครื่องสำหรับสูบกัญชาหรืออื่น ๆ ทำด้วยปล้องไม้ไผ่ชนิดขังข้อ


title: คนระห่ำปืนเดือด

text: คนระห่ำปืนเดือด (อังกฤษ: Shooter) เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 2007 กำกับโดย แอนโทนี ฟูกัว นำแสดงโดย มาร์ค วาห์ลเบิร์ก, เคต วารา


title: คนระห่ำปืนเดือด

text: เรื่องราวขอ บ็อบ ลี สแว็กเกอร์ เป็นอดีตพลแม่นปืนสอดแนมนาวิกโยธิน และเป็นฮีโร่ชาวอเมริกัน ผู้คิดว่าเขาได้เดินหนีออกมาพ้นจากงานนั้นได้ตลอดกาลแล้วหลังจากการทรยศที่นำมาซึ่งความวิบัติ บัดนี้ ถึงแม้จะแยกตัวเองออกจากสังคมเพื่อเก็บตัวอยู่ในที่ซ่อนบนเขาอันแสนห่างไกลแล้วก็ตาม แต่บ็อบยังได้รับการทาบทามจากพันเอกไอแซ็ค จอห์นสัน นายทหารผู้เกษียณงาน ผู้บอกเขาว่าประเทศชาติกำลังต้องการตัวเขา ตามที่จอห์นสันบอก ความพยายามลอบสังหารประธานาธิบดีสหรัฐฯ กำลังใกล้เข้ามา และมีเพียงสแว็กเกอร์ที่มีความชำนาญและความเชี่ยวชาญในการยิงปืนระยะไกลเท่านั้นที่สามารถหยุดเหตุร้ายนี้ได้


title: ธนบูลย์ วัลลภศิรินันท์

text: ธนบูลย์ วัลลภศิรินันท์ ชื่อเล่น นะ เป็นพิธีกร ดีเจ นายแบบและนักแสดงชาวไทย สังกัด แกรมมี่ มีผลงานที่เป็นที่รู้จักจาก พิธีกรรายการ โอไอซี (O:IC) และแสดงในซีรีส์ U-Prince Series ตอน เฟิร์สคลาส (Firstclass)


title: ธนบูลย์ วัลลภศิรินันท์

text: นะ ธนบูลย์ เป็นลูกชายคนเดียว เกิดเมื่อวันที่ 28 พฤศจิกายน พ.ศ. 2531 สำเร็จการศึกษาระดับประถมศึกษาจาก โรงเรียนทรงวิทย์ศึกษา ระดับมัธยมศึกษาจาก โรงเรียนเตรียมอุดมศึกษาน้อมเกล้า และ ระดับอุดมศึกษาจาก มหาวิทยาลัยอัสสัมชัญ(ABAC)


title: ธนบูลย์ วัลลภศิรินันท์

text: เริ่มเข้าสู่วงการบันเทิงจากการเป็นนายแบบตั้งแต่ช่วงมัธยมปลาย ต่อมาได้มีโอกาสประกวดในรายการ O:IC VJ Search เมื่อปี 2008 สามารถเข้ามาถึง 8 คนสุดท้าย และได้เซ็นสัญญาเข้าสังกัด แกรมมี่ จนถึงปัจจุบัน โดยเริ่มต้นจากการเป็นพิธีกรรุ่น Junior ของรายการเพลงวัยรุ่น โอไอซี (O:IC) และได้มีโอกาสเป็นพิธีกรรายการต่างๆ อีกทั้งยังเป็นนักแสดงในซีรีส์หลายเรื่อง รวมถึงเป็นดีเจ ทั้งที่คลื่น OK Hook radio, 98.5 Click FM และในปัจจุบันเป็นดีเจอยู่ที่คลื่น 88.5 E-D-S ทุกวันจันทร์ - ศุกร์ ช่วงเวลา 10.00 - 13.00


title: ยุทธการดับฟ้า

text: ยุทธการดับฟ้า (อังกฤษ: Executive Decision) เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 1996 กำกับโดย สต๊วด ไบร์ด นำแสดงโดย เคิร์ท รัสเซลล์, ฮัลเล บาร์รี


title: สโมสรฟุตบอลบริสตอลซิตี

text: สโมสรฟุตบอลบริสตอลซิตี () เป็นสโมสรฟุตบอลอาชีพ ตั้งอยู่ในเมืองบริสตอล ประเทศอังกฤษ มีสนามเหย้าคือแอชตันเกตสเตเดียม ซึ่งตั้งอยู่ทางทิศตะวันตกเฉียงใต้ของเมือง ปัจจุบันลงเล่นในฟุตบอลลีกแชมเปียนชิป ซึ่งเป็นลีกระดับที่ 2 ของประเทศ หลังจากที่ชนะเลิศฟุตบอลลีกวัน ฤดูกาล 2014–15 ทำให้พวกเขาได้เลื่อนชั้นขึ้นมา และในฤดูกาลนั้น พวกเขายังชนะเลิศฟุตบอลลีกโทรฟีอีกด้วย


title: หลวงพี่แจ๊ส 4G

text: หลวงพี่แจ๊ส 4G (อังกฤษ: Joking Jazz 4G) เป็นภาพยนตร์ไทย เข้าฉายวันที่ 7 เมษายน พ.ศ. 2559 จำหน่ายโดย มูฟวี่ ฮีโร่ กำกับภาพยนตร์โดย อรหัง สัมมา ภาพยนตร์เรื่องนี้ทำรายได้จากการฉายถึง 154 ล้านบาท และกำกับโดย พจน์ อานนท์


title: สโมสรฟุตบอลอัสตานา

text: สโมสรฟุตบอลอัสตานา () เป็นสโมสรฟุตบอลอาชีพ ตั้งอยู่ที่เมืองอัสตานา ประเทศคาซัคสถาน ปัจจุบันลงเล่นในคาซัคสถานพรีเมียร์ลีก ซึ่งเป็นลีกสูงสุดของประเทศ สนามเหย้าคืออัสตานา อารีนา ความจุ 30,000 ที่นั่ง ซึ่งเริ่มใช้ตั้งแต่กลางฤดูกาล 2009 สีประจำสโมสรคือสีน้ำเงินและสีเหลือง ก่อตั้งครั้งแรกในชื่อ โลโกโมทีฟ อัสตานา เมื่อปี ค.ศ. 2009 และได้เปลี่ยนชื่อเป็นอัสตานาในปี ค.ศ. 2011 สโมสรเป็นสมาชิกของอัสตานาเพรสซิเดนเชียลคลับ สมาคมทีมกีฬาในอัสตานา ซึ่งสนับสนุนโดย Samruk-Kazyna


title: สโมสรฟุตบอลอัสตานา

text: พวกเขาคว้าแชมป์ลีกได้ 3 สมัย คว้าแชมป์คาซัคสถานคัพ 3 สมัย และคว้าแชมป์คาซัคสถานซูเปอร์คัพ 2 สมัย สโมสรคู่ปรับที่สำคัญคือ สโมสรฟุตบอลไครัต ซึ่งการพบกันของทั้งคู่นั้น จะถูกเรียกว่า ดาร์บีสองเมืองหลวง


title: สนามกีฬาในร่มฟู้เถาะ

text: สนามกีฬาในร่มฟู้เถาะ () เป็นสนามกีฬาในร่มอเนกประสงค์ตั้งอยู่ในเขต 11 ของนครโฮจิมินห์ ประเทศเวียดนาม โดยมีจุดประสงค์ในการสร้างคือเพื่อใช้ในการแข่งขันซีเกมส์ 2003 แต่ไม่ได้ยอมรับว่าเป็นสนามอย่างเป็นทางการ ปัจจุบันนี้สนามแห่งนี้ใช้เป็นสนามเหย้าของฟุตซอลทีมชาติเวียดนาม มีความจุ 5,000 ที่นั่งสำหรับการแข่งขันกีฬา ส่วนคอนเสิร์ตจะมีความจุสูงสุดถึง 8,000 ที่นั่ง


title: สนามกีฬาในร่มฟู้เถาะ

text: สนามนี้ได้เริ่มสร้างพร้อมกับสนามซ้อมโดยรอบ ในปีพ.ศ. 2543 และเปิดให้บริการในวันที่ 20 พฤศจิกายน 2546 โดยมีหน้าที่หลักคือจักการแข่งขันกีฬา กิจกรรมความบันเทิง และนิทรรศการต่างๆ


title: แค่เธอที่ต้องการ

text: "แค่เธอที่ต้องการ" เป็นซิงเกิลเพลงของวง PREM ผู้ประพันธ์คำร้อง คือ PREM,เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ -ทำนอง คือ เจ เทพหัสดิน ณ อยุธยา และผู้เรียบเรียง คือ เพิ่มศักดิ์ พิศิษฐ์สังฆการ ,PREM เพลงนี้ออกจำหน่ายในวันที่ 23 พฤษภาคม พ.ศ. 2560


title: แค่เธอที่ต้องการ

text: แค่เธอที่ต้องการ เป็นเพลงที่เขียนขึ้นมาจากประสบการณ์จริง โดยสื่อถึงความทุกสิ่งทุกอย่างมันไม่แน่นอน คนที่เรารักอาจจะได้อยู่กับเราเป็นวันสุดท้ายในวันนี้ เพราะงั้นทำทุกอย่างให้ดีที่สุดเพราะชีวิตคนเรามัน “สั้น” กว่าที่คิดไว้เยอะ คนที่ยังหนุ่มแน่นก็จากพวกเราไปเยอะแยะมากมายแล้ว เพราะงั้นไม่มีใครจะรู้ได้ทำทุกวันให้เหมือนเป็นวันสุดท้ายที่จะได้อยู่ด้วยกันจะดีกว่า


title: แค่เธอที่ต้องการ

text: ในปีเดียวกัน เพลงนี้ถูกนำมาใช้เป็นเพลงปิดประกอบละครเรื่อง น้ำเซาะทราย ในปี พ.ศ. 2560 ทางช่อง 7 HD กด 35


title: นอนจับมือกันครั้งแรก

text: นอนจับมือกันครั้งแรก เป็นซิงเกิลของ ซีซันไฟฟ์ สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย เพิ่มศักดิ์ พิสิษฐ์สังฆการ เพลงนี้ออกจำหน่ายครั้งแรกในวันที่ 13 กรกฎาคม พ.ศ. 2560 ในไอทูนส์


title: นอนจับมือกันครั้งแรก

text: เนื้อหาพูดถึงจุดเล็ก ๆ ของการเริ่มต้นความรัก นั่นก็คือการจับมือกันครั้งแรก ก่อนจะมีเรื่องราวต่าง ๆ ตามมา จนถึงวันได้คบกัน พอถึงวันที่ใช้อารมณ์ในการตัดสินปัญหาเลยอยากให้มองย้อนไปถึงจุดเริ่มต้นของความผูกพัน คือการจับมือกันครั้งแรก


title: นอนจับมือกันครั้งแรก

text: มิวสิควีดิโอนี้เผยแพร่ครั้งแรกในวันที่ 13 กรกฎาคม พ.ศ. 2560


title: อย่าปล่อยมือฉันได้ไหม

text: อย่าปล่อยมือฉันได้ไหม เป็นซิงเกิลของแด๊ก-เอกรัตน์ วงศ์ฉลาด หรือที่รู้จักกันดีในนาม DAX ROCK RIDER ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นที แสนทวี, วิสารท กุลศิริ


title: อย่าปล่อยมือฉันได้ไหม

text: เพลงนี้ออกจำหน่ายครั้งแรกในวันที่ 1 สิงหาคม พ.ศ. 2560 โดยเผยแพร่ไว้ในยูทูปแซลแนลของมีเรคคอร์ดส โดยมี "แพท ณปภา ตันตระกูล" และลูกชาย "น้องเรซซิ่ง" มาร่วมแสดงในมิวสิกวีดีโอนี้ด้วย


title: วิทยาลัยธาตุพนม มหาวิทยาลัยนครพนม

text: วิทยาลัยธาตุพนม มหาวิทยาลัยนครพนม () เดิมชื่อวิทยาลัยการอาชีพธาตุพนม เป็นวิทยาลัย สังกัดมหาวิทยาลัยนครพนม


title: วิทยาลัยธาตุพนม มหาวิทยาลัยนครพนม

text: วิทยาลัยธาตุพนม เดิมมีชื่อว่า วิทยาลัยการอาชีพธาตุพนม ก่อตั้งเมื่อ วันที่ ๗ พฤษภาคม พ.ศ. ๒๕๓๙ ซึ่งต่อมาได้หลอมรวมเข้าเป็นส่วนหนึ่งของมหาวิทยาลัยนครพนม เมื่อวันที่ ๒ กันยายน พ.ศ. ๒๕๔๘ ประกาศลงในราชกิจจานุเบกษา เล่มที่ ๑๒๒ ตอนที่ ๗๕ก สังกัดสำนักคณะกรรมการการอุดมศึกษา กระทรวงศึกษาธิการ ปัจจุบันมีเนื้อที่ มีเนื้อที่ ๖๙ ไร่ ๒ งาน ๗๖ ตารางวา ตั้งอยู่เลขที่ ๔๕๗ ถนนพนมพนารักษ์ อำเภอธาตุพนม จังหวัดนครพนม


title: วิทยาลัยธาตุพนม มหาวิทยาลัยนครพนม

text: เมื่อวันที่ ๒๗ ธันวาคม ๒๕๕๕ กระทรวงศึกษาธิการได้ประกาศ กฎกระทรวง จัดตั้งส่วน ราชการในมหาวิทยาลัยนครพนม กระทรวงศึกษาธิการ (ฉบับที่ ๒) พ.ศ. ๒๕๕๕ ให้เปลี่ยนชื่อเป็น “วิทยาลัยธาตุพนม” และในปัจจุบันมีการจัดการศึกษาทั้งในระดับปริญญาตรี ประกาศนียบัตรวิชาชีพชั้นสูง และประกาศนียบัตรวิชาชีพ


title: ทุกคนเคยร้องไห้

text: "ทุกคนเคยร้องไห้" เป็นซิงเกิลของ นครินทร์ กิ่งศักดิ์ ในปี พ.ศ. 2560 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 1 กันยายน พ.ศ. 2560


title: ทุกคนเคยร้องไห้

text: เนื้อหาของเพลงสื่อถึงความเชื่อว่ามนุษย์ทุกคนมีปัญหาในใจ ทุกคนเคยร้องไห้ ให้เหมือนเป็นเพื่อนสนิทที่เคยคอยรับฟัง แล้วก็ให้ร้องไห้ไปเลย ร้องแล้วจะได้รู้สึกดี เหมือนที่เราออกมาจากท้องแม่วันแรก การร้องไห้เป็นการบอกว่าเรารอด อยากให้การร้องไห้เป็นสัญลักษณ์แบบนั้นอีกครั้งดีกว่า ร้องไห้ซะแล้วก็สู้ต่อ


title: ทุกคนเคยร้องไห้

text: มิวสิกวีดีโอนี้เผยแพร่ครั้งแรกในวันที่ 1 กันยายน พ.ศ. 2560 โดยเป็นเรื่องมิวสิกวีดิโอที่ช่วยออกไอเดียด้วย ด้วยการชวนมิตรรักของพี่ 4-5 คน มานั่งเล่าเหตุการณ์ที่เคยร้องไห้ สุดท้ายพี่ก็ไปกอดให้กำลังใจเค้า


title: อุรังอุตังตาปานูลี

text: อุรังอุตังตาปานูลี (; ) เป็นสายพันธุ์ของอุรังอุตังที่อาศัยอยู่ในอำเภอตาปานูลีใต้ จังหวัดสุมาตราเหนือ ประเทศอินโดนีเซีย และเป็นสายพันธุ์ที่สามของอุรังอุตังบนเกาะสุมาตรา หลังจากที่อุรังอุตังตาปานูลีนั้นได้รับการระบุให้เป็นสายพันธุ์ใหม่ที่แตกต่างจากอุรังอุตังสุมาตราและอุรังอุตังบอร์เนียวเมื่อ พ.ศ. 2560


title: อุรังอุตังตาปานูลี

text:
จากรายงานนั้นพบว่ามีการค้นพบสายพันธุ์นี้ตั้งแต่ พ.ศ. 2540 แต่ตอนนั้นยังไม่รับการยอมรับว่าพวกมันแตกต่างจากสายพันธุ์อื่น จนกระทั่งในปี พ.ศ. 2560 มันได้รับการยอมรับว่าเป็นสายพันธุ์ใหม่หลังจากมีการศึกษาเกี่ยวกับวิวัฒนาการของสายพันธุ์ โดยการศึกษาโครงกระดูกของอุรังอุตังตัวผู้ที่โตเต็มวัยซึ่งถูกชาวบ้านฆ่าตายไปเมื่อปี พ.ศ. 2556 ทำให้พบว่าลักษณะของฟันและกะโหลกศีรษะของมันนั้นมีลักษณะเฉพาะที่แตกต่างจากอุรังอุตังสายพันธุ์อื่น ๆ ปัจจุบันโครงกระดูกเหล่านั้นได้รับการเก็บรักษาไวในพิพิธภัณฑ์สัตววิทยาในโบโกร์
จากการศึกษาพบว่าอุรังอุตังตาปานูลีนั้นเริ่มวิวัฒนาการแยกออกมาจากอุรังอุตังสุมาตราเมื่อ 3.4 ล้านปีที่แล้วและจากการปะทุของภูเขาไฟโตบาในช่วง 75,000 ปีก่อน นั้นยิ่งทำให้สายพันธุ์นี้แยกตัวออกห่างจากสายพันธุ์อื่นมากขึ้น


title: อุรังอุตังตาปานูลี

text: อุรังอุตังตาปานูลีนั้นมีลักษณะทางกายภาพคล้ายกับอุรังอุตังทั่วไปบนเกาะสุมาตรา แต่จะมีส่วนหัวที่เล็กกว่าและมีขนที่หยิกและเป็นลอนกว่า


title: โฮมเวิร์ก (อัลบั้มดาฟต์พังก์)

text: โฮมเวิร์ก () เป็นสตูดิโออัลบั้มเปิดตัวของดูโอชาวฝรั่งเศสดนตรีอิเล็กทรอนิกส์ วงดาฟต์พังก์ ออกจำหน่าย 20 มกราคม ค.ศ. 1997 โดยเวอร์จินเรเคิดส์และโซมาควอลิตีเรเคิดดิงส์ คู่ดูโอได้ผลิตงานเพลงโดยไม่ได้วางแผนออกจำหน่าย หลังจากทำงานร่วม 5 เดือน โดยมีเจตนาที่จะแบ่งออกเป็นซิงเกิ้ลใน 5 เดือน แต่พวกเขาก็พิจารณาในวัตถุดิบที่มีก็พบว่าดีพอที่จะออกเป็นอัลบั้ม


title: โฮมเวิร์ก (อัลบั้มดาฟต์พังก์)

text: การที่อัลบั้ม "โฮมเวิร์ก" ประสบความสำเร็จไปทั่วโลก ทำให้แนวเพลงเฟรนช์เฮาส์ได้รับความสนใจ อัลบั้ม "โฮมเวิร์ก" ติดอันดับใน 14 ประเทศ สูงสุดอันดับ 3 บนชาร์ตอัลบั้มฝรั่งเศส, อันดับ 150 บนชาร์ต "บิลบอร์ด" 200 ของสหรัฐ และอันดับ 8 บนยูเคอัลบั้มส์ชาร์ต จากข้อมูลเดือนกุมภาพันธ์ ค.ศ. 2001 อัลบั้มขายได้มากกว่า 2 ล้านชุดทั่วโลก ได้รับแผ่นเสียงทองคำหลายแผ่น และแผ่นเสียงทองคำขาวด้วย โดยรวมแล้ว "โฮมเวิร์ก" ได้รับเสียงวิจารณ์ด้านบวก อัลบั้มมีซิงเกิ้ลที่มีผลกระทบที่ชัดเจนต่อเพลงแนวเฟรนช์เฮาส์และวงการเพลงเต้นรำทั่วโลก รวมถึงบนอันดับ 1 ฮอตแดนซ์/คลับเพลย์ กับซิงเกิ้ล "Da Funk" และ "Around the World" ที่เพลงหลังยังติดอันดับ 61 บน "บิลบอร์ด" ฮอต 100


title: ซัดเดนเดท ตัดเส้นตายท้านรก

text: ซัดเดนเดท ตัดเส้นตายท้านรก () เป็นภาพยนตร์แอ็กชันสัญชาติอเมริกัน ที่นำแสดงโดยฌอง-คล็อด แวน แดมม์ และพาวเวอร์ส บูธ


title: ซัดเดนเดท ตัดเส้นตายท้านรก

text: ในเรื่องนี้ มีฉากโดดเด่นที่การแข่งขันฮอกกี้ ที่เขียนโดยคาเรน เอลิเซ บอลด์วิน ผู้เป็นภรรยาของฮาวเวิร์ด บอลด์วิน ซึ่งเป็นเจ้าของทีมพิตต์สเบิร์กเพนกวินส์ นักแสดงนำยังประกอบไปด้วยโดเรียน แฮร์วูด และเรย์มอนด์ เจ แบร์รี


title: ซัดเดนเดท ตัดเส้นตายท้านรก

text: ภาพยนตร์เรื่องนี้กำกับโดยปีเตอร์ ไอแฮมส์ ซึ่งเป็นการร่วมงานครั้งที่สองของเขากับแวน แดมม์ นับจากเรื่อง"ตำรวจเหล็กล่าพลิกมิติ" ที่เปิดตัวในช่วงหนึ่งปีก่อนหน้า ภาพยนตร์ชุดนี้ได้รับการจัดให้อยู่ในเรทอาร์โดยสมาคมภาพยนตร์แห่งอเมริกา ภาพยนตร์ชุดนี้ได้รับการถ่ายทำเมื่อครั้งที่มีการแข่งเอ็นเอชแอลล็อกเอาต์ ฤดูกาล 1994–95


title: ซัดเดนเดท ตัดเส้นตายท้านรก

text: ดาร์เรน แมคคอร์ด (แวน แดมม์) เป็นนักดับเพลิงที่เกิดในประเทศแคนาดาซึ่งทำงานให้แก่สถานีดับเพลิงพิตส์เบิร์ก ผู้ประสบกับเรื่องอันน่าเศร้าส่วนตัว ภายหลังจากที่ไม่สามารถช่วยชีวิตเด็กสาวคนหนึ่งให้รอดพ้นจากเหตุเพลิงไหม้ ในภายหลัง เขาได้รับการโยกย้ายออกจากการปฏิบัติหน้าที่ ซึ่งดาร์เรนได้เข้าทำหน้าที่เป็นผู้ดับเพลิงประจำซีวิคอารีนา


title: ซัดเดนเดท ตัดเส้นตายท้านรก

text: ขณะที่ร่วมชมเกม 7 ของรายการถ้วยสแตนลีย์รอบชิงชนะเลิศระหว่างทีมพิตต์สเบิร์กเพนกวินส์กับทีมชิคาโกแบล็คฮอว์กส์กับลูกสาวชื่อเอมิลี (ไรท์) และลูกชายชื่อไทเลอร์ (มาลินเจอร์) เขาก็ได้พบว่ามีการก่อเหตุอาชญากรรมขึ้นที่สนามแข่งแห่งนี้ ซึ่งกลุ่มก่อการร้ายนำโดยนำโดยอดีตเจ้าหน้าที่รัฐบาลของสหรัฐอเมริกาชื่อโจชัว ฟอสส์ (บูธ) ซึ่งได้จับรองประธานาธิบดีสหรัฐ แดเนียล บินเดอร์ (แบร์รี) รวมถึงแขกวีไอพีคนอื่นอีกหลายรายไว้เป็นตัวประกันในห้องชุดหรู


title: ซัดเดนเดท ตัดเส้นตายท้านรก

text: ฟอสส์ได้ต่อสายวัตถุระเบิดเข้ากับสนามแข่ง และวางแผนที่จะทำการระเบิดในช่วงท้ายของเกม ในขณะที่มีเงินหลายร้อยล้านดอลลาร์เชื่อมต่อเข้าไปในบัญชีนอกชายฝั่ง ดาร์เรนจะต้องไม่เพียงทำการหยุดแค่ฟอสส์เท่านั้น หากแต่ต้องดีงเกมให้ถึงช่วงต่อเวลาและช่วยชีวิตลูก ๆ ของเขาไปพร้อม ๆ กัน


title: ซัดเดนเดท ตัดเส้นตายท้านรก

text:
ดาร์เรนถูกดึงตัวไปครั้งแรกเมื่อเอมิลีถูกลักพาตัวไปโดยคาร์ลา ซึ่งเป็นสมาชิกหญิงเพียงคนเดียวของผู้ก่อการร้ายที่แต่งกายเป็นตัวนำโชคที่ชื่อไอซ์เบิร์ก คาร์ลาได้พาเอมิลีไปไว้ในห้องที่มีตัวประกันรายอื่น ๆ ที่กำลังจะถูกสังหาร
ภาพยนตร์ชุดนี้ได้รับการตอบรับที่หลากหลาย ปัจจุบัน ได้มีการให้คะแนน"ซัดเดนเดท ตัดเส้นตายท้านรก" ที่ค่าระดับ 52 เปอร์เซ็นต์ที่เว็บไซต์รอตเทนโทเมโตส์ อย่างไรก็ตาม บางคนคิดว่า"ซัดเดนเดท ตัดเส้นตายท้านรก" เป็นหนึ่งในภาพยนตร์ของแวน แดมม์ ที่ดีที่สุดในสมัยนั้น (เคียงคู่กับ"คนแกร่งทะลวงเดี่ยว" และ"ตำรวจเหล็กล่าพลิกมิติ") นักวิจารณ์ชื่อโรเจอร์ อีเบิร์ท กล่าวว่า "ซัดเดนเดท ตัดเส้นตายท้านรก ไม่ได้เกี่ยวกับการแสดงไหวพริบ หากแต่มีการดำเนินเรื่องและสเปเชียลเอฟเฟกต์ที่สร้างความตื่นเต้นเร้าใจ และนั่นถือเป็นเรื่องที่ไม่เลว"


title: ซัดเดนเดท ตัดเส้นตายท้านรก

text: "ซัดเดนเดท ตัดเส้นตายท้านรก" ได้รับการเปิดตัวในสหรัฐอเมริกาช่วงวันหยุดสุดสัปดาห์ ณ วันที่ 22 ธันวาคม ค.ศ. 1995 โดยอยู่ในอันดับที่ 8 ซึ่งทำรายได้เพียง 4,782,445 ดอลลาร์สหรัฐจากโรงภาพยนตร์ 1,681 โรง โดยคิดเป็นค่าเฉลี่ยที่ 2,845 ดอลลาร์สหรัฐต่อโรงเท่านั้น และนับรวมได้ 20,350,171 ดอลลาร์สหรัฐเมื่อสิ้นสุดการจัดฉาย ส่วนการจัดฉายในต่างประเทศอยู่ในระดับที่ดีขึ้นเล็กน้อย โดยทำยอดทั่วโลกได้เกือบ 64 ล้านดอลลาร์สหรัฐ ส่วนในประเทศอื่น ๆ ภาพยนตร์เรื่องนี้ทำกำไรจากการจำหน่ายวิดีโอได้เกือบ 50 ล้านดอลลาร์สหรัฐ


title: ซัดเดนเดท ตัดเส้นตายท้านรก

text: ฉบับนิยายอิงภาพยนตร์ประพันธ์โดยนักเขียนชาวอเมริกันชื่อสตีเฟน เมิร์ตซ์ ส่วนหนังสือเสียงได้รับการอ่านโดยพาวเวอร์ส บูธ


title: อาร์ทีมิซินิน

text:
อาร์ทีมิซินิน () หรือ "qinghao su" และสารอนุพันธุ์สังเคราะห์ต่างๆ ที่เกี่ยวข้อง เป็นกลุ่มของยาที่ใช้สำหรับรักษาโรคมาลาเรียชนิดที่เกิดจากเชื้อ "" ค้นพบโดย Tu Youyou นักวิทยาศาสตร์หญิงชาวจีน ซึ่งได้เป็นผู้ร่วมรับรางวัลโนเบลสาขาการแพทย์ ปี พ.ศ. 2558 สำหรับการค้นพบนี้ ในปัจจุบันการใช้ยากลุ่มนี้ยืนพื้นรักษาร่วมกับยากลุ่มอื่นๆ ซึ่งเรียกว่า การรักษาแบบผสมผสานด้วยอาร์ทีมิซินิน (artemisinin-combination therapy) ถือเป็นการรักษามาตรฐานสำหรับโรคมาลาเรียที่เกิดจากเชื้อ "P. falciparum" สารนี้แยกได้จากต้นโกฐจุฬาลัมพา (ชื่อวิทยาศาสตร์ "Artemisia annua") ซึ่งเป็นพืชสมุนไพรของแพทย์แผนจีน ปัจจุบันสารนี้สามารถผลิตได้โดยใช้ยีสต์ที่ผ่านการดัดแปลงพันธุกรรม
โกฐจุฬาลัมพาจีนเป็นพืชที่ใช้เป็นสมุนไพรซึ่งพบได้ทั่วโลก แพทย์สมุนไพรจีนใช้พืชนี้รักษาโรคมาลาเรียมาแล้วกว่า 2000 ปี มีบันทึกถึงสมุนไพรนี้ที่เก่าแก่ที่สุดตั้งแต่ 200 ปีก่อนคริสตกาลใน"ตำราสูตรยารักษาห้าสิบสองโรค" ที่ขุดค้นพบที่หลุมฝังศพหม่าหวังตุ้ย ส่วนการนำสมุนไพรนี้มาใช้รักษามาลาเรียถูกบรรยายไว้ครั้งแรกใน"ตำราคู่มือรักษาโรคฉุกเฉิน" () เมื่อคริสต์ศตวรรษที่ 4 โดย Ge Hong ตำรานี้กล่าวถึงวิธีรักษามาลาเรียเอาไว้ 43 วิธี


title: อาร์ทีมิซินิน

text: บันทึกรายงานประวัติศาสตร์ว่าด้วยการค้นพบยานี้ได้รับการเผยแพร่บนอินเทอร์เน็ตตั้งแค่ปี 2006


title: คารี กอสตอฟ

text: คารี กอสตอฟ () (เกิด 13 พฤศจิกายน ค.ศ. 1959 ใน s.Pishica Probištip) เขาเป็นนายกรัฐมนตรีมาซิโดเนีย ตั้งแต่เดือนพฤษภาคม พ.ศ. 2547 ถึงพฤศจิกายน พ.ศ. 2547 เขาได้รับการแต่งตั้งให้เป็นนายกรัฐมนตรีโดยรัฐสภาเมื่อวันที่ 31 พฤษภาคม พ.ศ. 2547 สองสัปดาห์หลังจากได้รับการเสนอชื่อเป็นที่ปรึกษาด้านเศรษฐกิจของรัฐบาลมาซิโดเนีย


title: คารี กอสตอฟ

text: คารี กอสตอฟประกาศลาออกเมื่อวันที่ 15 พฤศจิกายน พ.ศ. 2547 ตามข้อพิพาทระหว่างรัฐบาลผสมโดยเฉพาะอย่างยิ่งระหว่างกลุ่มชาติพันธุ์มาซิโดเนียและกลุ่มชาติแอลเบเนีย เขาลาออกจากตำแหน่งเมื่อวันที่ 18 พฤศจิกายน พ.ศ. 2547 เมื่อลาออกได้รับการยอมรับโดยรัฐมนตรีว่าการกระทรวงกลาโหมในขณะนั้น


title: คารี กอสตอฟ

text: ปัจจุบันเขาเป็นหัวหน้าผู้บริหารของธนาคารโคมมาสิเอา แบงคาในสโกเปีย (КомерцијалнаБанкаСкопје) ตำแหน่งที่เขาเคยเข้ามาก่อนอยู่ในรัฐบาลมาซิโดเนีย


title: เสภาขุนช้างขุนแผน

text: ขุนช้างขุนแผนเป็นเรื่องราวที่เกิดขึ้นในสมัยอยุธยา ในคำให้การชาวกรุงเก่าได้กล่างถึง เรื่องราวที่เกี่ยวกับเรื่องขุนช้างขุนแผนไว้ จากข้อมูลพบว่า ขุนแผนรับราชการอยู่ในสมัยสมเด็จพระพันวษา ในที่นี้คือ สมเด็จพระรามาธิบดีที่ 2


title: เอสเอ็นเอชโฟร์ตีเอต

text: SNH48 (อ่านว่า เอสเอ็นเอชโฟร์ตีเอต) SNH ย่อมาจากชื่อเมืองเซียงไฮ้ (Shanghai) ของประเทศจีน โดยเป็นกลุ่มไอดอลหญิงจากประเทศจีน ก่อตั้งขึ้นในปี ค.ศ. 2012 สังกัด Shanghai Star48 Culture & Media Co. Ltd. โดยนำแนวคิดของ ยะซุชิ อะกิโมะโตะ ผู้ก่อตั้งแฟรนไชส์ เอเคบีโฟร์ตีเอต มาใช้ คือ "ไอดอลที่คุณสามารถพบได้" ทางจีนจึงได้ตกลงตั้งวงกลุ่มไอดอลหญิงขึ้นมาโดยร่วมมือกับทางญี่ปุ่นในชื่อ เอสเอ็นเอชโฟร์ตีเอต ซึ่งมีฐานะเป็นวงน้องสาวนอกประเทศญี่ปุ่นวงที่สองของ เอเคบีโฟร์ตีเอต ต่อจาก JKT48


title: เอสเอ็นเอชโฟร์ตีเอต

text: สถานะปัจจุบัน เอสเอ็นเอชโฟร์ตีเอต ไม่มีความสัมพันธ์ใดๆ อีกแล้วในฐานะวงน้องสาวของ เอเคบีโฟร์ตีเอต หลังจากที่ทางญี่ปุ่นได้ประกาศตัดความสัมพันธ์ไม่มีความเกี่ยวข้องใดๆ อย่างเป็นทางการ เมื่อวันที่ 9 มิถุนายน พ.ศ.2559 ซึ่งเหตุผลคือทางจีนได้ละเมิดสัญญาที่ได้ทำไว้


title: เอสเอ็นเอชโฟร์ตีเอต

text: เอสเอ็นเอชโฟร์ตีเอต ได้ก่อตั้งวงน้องสาวจำนวนสองวง BEJ48 (ปักกิ่ง) และ GNZ48 (กว่างโจว) ขึ้นในปี พ.ศ.2559 และ SHY48 (เสิ่นหยาง) ในวันที่ 30 กรกฎคมในปีเดียวกัน รวมไปถึง CKG48 (ฉงชิ่ง) ในวันที่ 2 มิถุนายน พ.ศ.2560 และ CGT48 (เฉิงตู) ในวันที่ 25 กันยายน พ.ศ.2560


title: เอสเอ็นเอชโฟร์ตีเอต

text: เอสเอ็นเอชโฟร์ตีเอต ยังได้ก่อตั้งวงบอยแบนด์ในชื่อ N2M เมื่อวันที่ 7 มกราคม 2017 แต่ทางต้นสังกัดได้ตัดสินใจย้ายวง N2M ไปให้อยู่ในการดูแลของสังกัด Nuclear Fire Media ด้วยเหตุผลที่ว่าอยากจะตั้งใจบริหารวง เอสเอ็นเอชโฟร์ตีเอต และวงน้องสาวอื่น ๆ อย่างเต็มที่


title: วัลด์ฮูเฟิน

text: วัลด์ฮูเฟิน () เป็นเขตเทศบาลในเมืองเกอร์ลิตซ์ รัฐซัคเซิน ประเทศเยอรมนี


title: การแปลสัมผัสผิด

text:
การแปลสัมผัสผิด หรือ สัมผัสลวง หรือ การแปลสิ่งเร้าทางสัมผัสผิด
เป็นการแปลสิ่งเร้าผิดของระบบประสาทรับรู้สัมผัส
การแปลสัมผัสผิดบางอย่างจะต้องขยับนิ้วหรือมือ และบางอย่างก็เกิดได้โดยไม่ต้องขยับ (เช่น มีสิ่งเร้าภายนอกมาสัมผัสกับผิวหนัง)
ในหลายปีที่ผ่านมา นักวิจัยที่ศึกษาเรื่องการรับรู้ได้สนใจเรื่องนี้เพิ่มขึ้น ทำให้ได้ค้นพบสัมผัสลวงแบบใหม่ ๆ และมีการกล่าวถึงพวกมันในวรรณกรรมวิทยาศาสตร์ประชานิยม
สัมผัสลวงบางอย่างจะคล้ายกับภาพลวงหรือเสียงลวง ซึ่งแสดงนัยว่า ระบบรับความรู้สึกต่าง ๆ อาจแปลผลคล้าย ๆ กัน
แต่สัมผัสลวงอย่างอื่น ๆ ก็ไม่มีอะไรที่คล้ายกันทางตาหรือทางหู


title: การแปลสัมผัสผิด

text: สัมผัสลวงหลายอย่างเกิดจากลำดับของสิ่งเร้าที่มาสัมผัสกับผิวหนังที่อยู่นิ่ง ๆ


title: การแปลสัมผัสผิด

text:
การแปลสิ่งเร้าผิดทางตาหลายอย่างเกิดจากการปรับตัวของประสาท เมื่อได้รับสิ่งเร้าอย่างหนึ่งเป็นเวลานาน ๆ
ในกรณีเช่นนี้ การรับรู้สิ่งเร้าต่อไปจะเปลี่ยนไป
ปรากฏการณ์นี้บางครั้งเรียกว่าในภาษาอังกฤษอีกอย่างหนึ่งว่า contingent after-effect (ผลตามหลังที่มีเงื่อนไข)
ซึ่งสามารถเป็นเหตุให้เกิดสัมผัสลวง


title: วอลเลย์บอลชายไทยแลนด์ลีก 2017-18

text: วอลเลย์บอลชายไทยแลนด์ลีก 2017-18 หรือ วอลเลย์บอลชายไทยแลนด์ลีก ฤดูกาล 2561 โดยครั้งนี้จัดขึ้นเป็นครั้งที่ 13 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 4 พฤศจิกายน พ.ศ. 2560


title: วอลเลย์บอลชายไทยแลนด์ลีก 2017-18

text: ในฤดูกาลนี้มีทีมที่เข้าร่วมแข่งขันทั่งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2016-17 ที่หมดสิทธิ์แข่งขันในไทยแลนด์ลีก


title: วอลเลย์บอลชายไทยแลนด์ลีก 2017-18

text: สโมสรศรีสะเกษ และอาร์เอสยู วีซี เมื่อจบฤดูกาล 2016-17 อยู่ในสองอันดับสุดท้ายของตาราง จึงหมดสิทธิ์แข่งขันต่อในไทยแลนด์ลีก โดยที่มีสโมสรขอนแก่น และคอสโม เชียงราย 2 ทีมที่ได้เลื่อนชั้นจากวอลเลย์บอลโปรชาเลนจ์ ขึ้นมาลงเล่นในฤดูกาลนี้ในการแข่งขันหากผลว่ามีผลเท่ากันจะตัดสินตามลำดับดังนี้


title: อาการปวดต่างที่

text:
อาการปวดต่างที่
เป็นความเจ็บปวดต่างที่จากส่วนร่างกายซึ่งได้รับสิ่งเร้าอันก่อความเจ็บปวด
ตัวอย่างหนึ่งก็คือ อาการปวดเค้นหัวใจ (angina pectoris) ซึ่งเกิดจากกล้ามเนื้อหัวใจตายเหตุขาดเลือด (หัวใจวาย) แต่มักจะทำให้รู้สึกปวดคอ ไหล่ และหลัง ไม่ใช่ที่อกซึ่งเป็นแหล่งปัญหา
แต่องค์การมาตรฐานนานาชาติ (รวมทั้ง International Association for the Study of Pain) ก็ยังไม่ได้นิยามคำนี้
ดังนั้น ผู้เขียนต่าง ๆ อาจใช้คำโดยความหมายที่ไม่เหมือนกัน
มีการกล่าวถึงอาการเช่นนี้ตั้งแต่ปลายคริสต์ทศวรรษ 1880 แล้ว
แม้จะมีวรรณกรรมในเรื่องนี้เขียนเพิ่มขึ้นเรื่อย ๆ แต่กลไกการทำงานของมันก็ยังไม่ชัดเจน ถึงจะมีสมมติฐานต่าง ๆมีกลไกทางสรีรภาพหลายอย่างที่เสนอสำหรับอาการปวดต่างที่
แม้จะยังไม่มีมติร่วมกันว่า สมมติฐานไหนถูกต้อง


title: อาการปวดต่างที่

text:
ใยประสาทรับความรู้สึกประเภทต่าง ๆ (รวมทั้ง Aβ Aδ และ C) จากผิวหนังที่ dermatome
เดียวกัน จะส่งสัญญาณไปยังนิวรอนในชั้น 2 (lamina II) ที่ปีกหลังของไขสันหลังในระดับเดียวกัน แต่นิวรอนชั้นนี้ก็ได้รับสัญญาณโนซิเซ็ปเตอร์ (ความเจ็บปวด) จากอวัยวะภายในร่างกายรวมทั้งหัวใจด้วย การส่งสัญญาณไปที่นิวรอนเดียวกันในไขสันหลังอาจเป็นเหตุให้ความรู้สึกเจ็บที่หัวใจ รู้สึกเหมือนกับเป็นความเจ็บปวดในบริเวณผิวหนังที่มีจุดเชื่อมใยประสาทร่วมกัน
เช่น จากในอก จากแขนหรือมือซ้าย หรือจากกระดูกกราม


title: อาการปวดต่างที่

text: ส่วนอีกสมมติฐานหนึ่งก็คือ เซลล์ประสาทรับความเจ็บปวดคือโนซิเซ็ปเตอร์ มีปลายประสาทแยกไปที่ทั้งผิวหนังและที่อวัยวะภายในต่าง ๆ รวมทั้งหัวใจ


title: อาการปวดต่างที่

text:
ตามปกติแล้ว ความเจ็บปวดเหตุหัวใจวายจะอยู่ที่หน้าอกตรงกลางหรือด้านซ้ายในซีกที่มีหัวใจ
แต่สามารถกระจายเจ็บไปถึงขากรรไกด้านซ้ายและแขนข้างซ้าย
โดยอาจปรากฏเป็นความเจ็บปวดต่างที่บ้างแม้น้อยมาก และปกติจะเกิดกับคนไข้โรคเบาหวานหรือสูงอายุ


title: อาการปวดต่างที่

text:
นี่เป็นทฤษฎีแรก ๆ สุดเกี่ยวกับอาการนี้
ที่อาศัยงานของ W.A. Sturge และ J. Ross ในปี 2431 และของ TC Ruch ต่อมาในปี 2504
ทฤษฎีการส่งใยประสาทไปที่เดียวกัน (Convergent projection) เสนอว่าใยประสาทนำเข้าจากเนื้อเยื่อต่าง ๆ รวมตัวเข้าที่นิวรอนในไขสันหลังเดียวกัน และอธิบายว่า ทำไมอาการปวดต่างที่จึงจัดเป็นส่วน ๆ ไปตามไขสันหลัง
นอกจากนั้นแล้ว หลักฐานทางการทดลองได้แสดงว่า เมื่ออวัยวะส่วนที่เจ็บจริง ๆ ถูกกระตุ้นมากขึ้น อาการปวดต่างที่ก็จะมากขึ้นด้วย


title: อาการปวดต่างที่

text:
ข้อคัดค้านของแบบจำลองนี้ก็คือว่า มันไม่สามารถอธิบายว่าทำไมอาการปวดต่างที่จึงเกิดช้ากว่าจุดที่เกิดสิ่งเร้าซึ่งทำให้ปวดจริง ๆ
หลักฐานทางการทดลองยังแสดงด้วยว่า อาการปวดต่างที่บ่อยครั้งเป็นไปในทิศทางเดียว
ยกตัวอย่างเช่น การเร้าให้กล้ามเนื้อส่วน anterior tibial เจ็บ จะทำให้ปวดที่ด้านหน้า (ventral) ของข้อเท้า
แต่การเร้าด้านหน้าของข้อเท้าไม่ปรากฏกว่าทำให้กล้ามเนื้อเจ็บ
และท้ายสุดคือ ระดับการกระตุ้นที่ทำให้เจ็บเฉพาะที่และที่ทำให้ปวดต่างที่ จะมีขีดเริ่มเปลี่ยนต่างกัน แม้แบบจำลองนี้จะแสดงว่า ควรเท่ากัน


title: อาการปวดต่างที่

text:
ในปี 2436 J MacKenzie ได้ตั้งแบบจำลอง Convergence facilitation อาศัยแนวความคิดของ Sturge และ Ross
เขาเชื่อว่า อวัยวะภายในไม่ไวความรู้สึกที่เกิดจากสิ่งเร้า
นอกจากนั้น เขายังเชื่อว่า ใยประสาทจะส่งความรู้สึกที่ไม่เกี่ยวกับความเจ็บปวด (non-nociceptive) ทำให้เกิดสถานการณ์ที่เขาเรียกว่า "irritable focus" (จุดโฟกัสไวเกินต่อการกระตุ้น)
จุดโฟกัสเช่นนี้ทำให้สิ่งเร้าบางอย่างรู้สึกว่าเจ็บ
แต่ไอเดียนี้ไม่ได้การยอมรับอย่างกว้างขวาง เพราะไม่อธิบายความเจ็บปวดที่อวัยวะภายใน


title: อาการปวดต่างที่

text:
แต่ไอเดียนี้ในเร็ว ๆ นี้ได้ความสนใจมากขึ้นโดยใช้คำใหม่คือ การไวเจ็บเหตุประสาทส่วนกลาง (central sensitization)
ซึ่งเกิดขึ้นเมื่อนิวรอนในปีกหลังของไขสันหลังหรือก้านสมอง ตอบสนองมากขึ้นหลังจากได้การกระตุ้นซ้ำ ๆ จากนิวรอนปลายประสาท คือมีขีดเริ่มเปลี่ยนในการตอบสนองที่ลดลง
ส่วนความชักช้าของอาการปวดต่างที่อธิบายได้ว่า ต้องใช้เวลาเพื่อจะเกิดสถานภาพในระบบประสาทส่วนกลางที่ทำให้ไวความรู้สึก


title: อาการปวดต่างที่

text:
แบบจำลอง Axon reflex แสดงว่า ใยประสาทนำเข้าจะแยกเป็นสองสาขา (หรือมากกว่านั้น) ก่อนเชื่อมกับปีกหลังของไขสันหลัง และตัวกระตุ้นที่ทำให้เจ็บที่ปลายประสาทสาขาหนึ่ง อาจทำให้รู้สึกเจ็บที่ปลายประสาทสาขาอื่น ๆ ด้วย
ใยประสาทที่แบ่งเป็นสาขาต่าง ๆ พบได้ในทั้งกล้ามเนื้อ ผิวหนัง และหมอนกระดูกสันหลัง
แต่นิวรอนเช่นนี้ก็มีน้อย และก็ไม่ได้มีทั่วร่างกาย
แบบจำลองนี้ยังไม่สามารถอธิบาย


title: อาการปวดต่างที่

text:
แม้แบบจำลอง Hyperexcitability (การไวต่อการกระตุ้น) โดยทั่วไปจะสมมติว่า อาการปวดต่างที่ไม่มีกลไกแบบรวมศูนย์
แต่ก็ลักษณะรวมศูนย์อย่างหนึ่งที่มีอิทธิพลมาก
งานทดลองที่ใช้ตัวกระตุ้นอันตรายและการบันทึกกระแสไฟฟ้าที่ปีกหลังของไขสันหลังในสัตว์แสดงว่า อาการปวดต่างที่จะเริ่มหลังจากได้เร้ากล้ามเนื้อเป็นนาที ๆ
และความรู้สึกปวดจะอยู่ในลานรับสัญญาณที่ห่างจากสิ่งเร้าเป็นช่วงระยะหนึ่ง
ตามแบบจำลองนี้ ลานรับสัญญาณใหม่ได้เกิดขึ้นโดยเป็นผลจากการทำงานของใยประสาทนำเข้าแฝง (latent) ซึ่งไปสุดที่ปีกหลังของไขสันหลังบริเวณเดียวกัน
การทำงานที่ว่านี้จะทำให้ปวดต่างที่


title: อาการปวดต่างที่

text:
ลักษณะหลาย ๆ อย่างสนับสนุนแบบจำลองนี้ เช่น การต้องอาศัยสิ่งเร้า และช่วงชักช้าก่อนที่อาการปวดต่างที่จะปรากฏเทียบกับอาการปวดเฉพาะที่
แต่การปรากฏของลานรับสัญญาณใหม่ ซึ่งตีความว่าทำให้เกิดอาการปวดต่างที่ ไม่เข้ากับหลักฐานการทดลองส่วนมากรวมทั้งงานในบุคคลที่มีสุขภาพปกติ
นอกจากนั้นแล้ว อาการปวดต่างที่โดยทั่วไปจะปรากฏภายในไม่กี่วินาทีในมนุษย์ เทียบกับเป็นนาที ๆ ในสัตว์ทดลอง
นักวิทยาศาสตร์บางพวกอธิบายว่า นี่เกิดจากกลไกหรือจากอิทธิพลของระบบอื่น ๆ นอกเหนือไปจากไขสันหลัง
เทคนิคการสร้างภาพสมอง เช่น PET หรือ fMRI อาจช่วยให้เห็นกระบวนการทางประสาทที่เป็นเหตุสำหรับการทดลองในอนาคต


title: อาการปวดต่างที่

text:
แบบจำลองการรวมตัวที่ทาลามัสเสนอว่า อาการปวดต่างที่มีเหตุจากการรวมสัญญาณประสาท (summation) ในสมอง ไม่ใช่ที่ไขสันหลัง หรือบริเวณที่เกิดสิ่งเร้า หรือบริเวณที่เจ็บปวดต่างที่
แต่หลักฐานการทดลองของสมมติฐานนี้ไม่ค่อยมี
อย่างไรก็ดี งานศึกษาเกี่ยวกับความเจ็บปวดที่ทำในลิงพบการรวมตัวกันของวิถีประสาทต่าง ๆ ที่นิวรอนทั้งในคอร์เทกซ์และใต้คอร์เทกซ์


title: อาการปวดต่างที่

text:
การศึกษาเกี่ยวกับความเจ็บปวดมักจะทำในห้องแล็บเพราะสามารถควบคุมตัวแปรได้ดีกว่า
ยกตัวอย่างเช่น รูปแบบสิ่งเร้า (ความร้อนเย็น สารเคมีเป็นต้น) ระดับความรุนแรง และช่วงเวลาต่าง ๆ ของสิ่งเร้า จะสามารถควบคุมได้อย่างแม่นยำกว่า
ในสถานการณ์เช่นนี้ มีวิธีหลัก ๆ 2 อย่างในการศึกษาอาการปวดต่างที่


title: อาการปวดต่างที่

text:
ในปัจจุบัน มีการใช้สารเคมีหลายอย่างเพื่อกระตุ้นให้เกิดอาการปวดต่างที่ สารรวมทั้ง bradykinin, substance P, แคปไซซิน
และเซโรโทนิน
แต่ก่อนหน้าสารพวกนี้ งานวิจัยได้ใช้น้ำเกลือไฮเพอร์ทอนิก
โดยการทดลองต่าง ๆ พบว่า มีปัจจัยหลายอย่างที่สัมพันธ์กับการกระตุ้นด้วยน้ำเกลือรวมทั้งอัตราการฉีด ความเข้มข้นของน้ำเกลือ แรงดัน และปริมาณที่ใช้
แต่กลไกที่น้ำเกลือทำให้เจ็บเฉพาะที่หรือต่างที่ซึ่งคู่กันก็ยังไม่ชัดเจน
นักวิชาการบางพวกให้ความเห็นว่า อาจเกิดจากความแตกต่างของความดันออสโมซิส แต่นี่ก็ยังไม่ได้พิสูจน์


title: อาการปวดต่างที่

text:
การกระตุ้นในกล้ามเนื้อด้วยไฟฟ้า (IMES) เป็นวิธีที่ใช้ทั้งในการทดลองและในการรักษา
ข้อดีหลัก (เทียบกับการใช้น้ำเกลือ) ก็คือ สามารถเปิดปิดตามกำหนด
ซึ่งทำให้ควบคุมได้ดีกว่าและแม่นยำกว่า ทั้งโดยสิ่งเร้าและการวัดการตอบสนอง
เป็นวิธีที่ง่ายกว่าการฉีด เพราะไม่จำเป็นต้องฝึกเป็นพิเศษ
ความถี่ของพัลส์ไฟฟ้ายังสามารถควบคุมได้อีกด้วย
ในงานศึกษาส่วนมาก ความถี่พัลส์ไฟฟ้าที่ใช้อยู่ที่ 10 เฮิรตซ์ เพื่อให้เจ็บทั้งเฉพาะที่และต่างที่


title: อาการปวดต่างที่

text:
โดยวิธีนี้ นักวิจัยได้พบว่า สิ่งเร้าจะต้องมีกำลังมากกว่าเพื่อจะให้เจ็บต่างที่ เทียบกับเจ็บเฉพาะที่
ระดับสิ่งเร้ากับระดับความเจ็บทั้งเฉพาะที่และต่างที่ ยังสัมพันธ์กันอย่างชัดเจนอีกด้วย
เชื่อกันว่า วิธีนี้จะกระตุ้นให้โนซิเซ็ปเตอร์จำนวนมากทำงาน จึงมีผลเป็นการรวมสัญญาณเชิงพื้นที่ (spatial summation)
แล้วทำให้โนซิเซ็ปเตอร์ส่งสัญญาณที่ถี่สูงกว่าไปยังนิวรอนในปีกหลังของไขสันหลังและก้านสมอง


title: อาการปวดต่างที่

text:
อาการปวดต่างที่อาจแสดงว่ามีความเสียหายทางประสาท
ในงานศึกษาชายอายุ 63 ปีผู้มีความบาดเจ็บที่ไม่หายในช่วงวัยเด็ก และมีอาการปวดต่างที่เมื่อถูกใบหน้าหรือที่หลัง
และแม้จะถูกอย่างเบา ๆ ก็จะเจ็บวิ่งไปตามแขน
งานสรุปว่า เหตุอาจคือการจัดระเบียบทางประสาทใหม่ (neural reorganization) ซึ่งทำให้ใบหน้าและหลังไวความรู้สึกหลังจากที่ประสาทเสียหาย
และให้ความเห็นว่า เป็นกรณีที่คล้ายกับ อาการเหมือนแขนขายังคงอยู่ ที่คนไข้คนอื่น ๆ มีปัญหา
ข้อสรุปมีพื้นฐานจากหลักฐานการทดลองที่เก็บโดย ศ. ดร. วิลยนอร์ สุพรหมัณยัม รามจันทรัน ในปี 2536 โดยแตกต่างตรงที่ว่า แขนที่เจ็บยังมีอยู่จริง ๆ


title: อาการปวดต่างที่

text:
จากตัวอย่างที่ผ่านมา เราจึงสามารถเห็นได้ว่า ความเข้าใจในอาการปวดต่างที่จะช่วยให้สามารถวินิจฉัยอาการและโรคต่าง ๆ ได้ดีขึ้น
ในปี 2524 นักกายภาพบำบัดรอบิน แม็คเค็นซี กล่าวถึงอาการที่เขาเรียกว่า centralization
ซึ่งเขาสรุปว่า เกิดขึ้นเมื่ออาการปวดต่างที่ย้ายที่จากปลายอวัยวะมาสู่ต้น ๆ อวัยวะ
สังเกตการณ์ที่สนับสนุนไอเดียนี้จะเห็นเมื่อคนไข้ก้มและแอ่นตัวเมื่อกำลังตรวจ


title: อาการปวดต่างที่

text:
งานศึกษารายงานว่า คนไข้โดยมากที่มีอาการเช่นนี้ สามารถหลีกเลี่ยงการผ่าตัดไขสันหลังโดยกำหนดแยกจุดที่ทำให้เจ็บเฉพาะที่
แต่คนไข้ที่อาการปวดต่างที่ไม่ย้ายที่ อาจต้องผ่าตัดเพื่อวินิจฉัยและแก้ปัญหา
เนื่องจากผลการศึกษาของงานนี้ จึงได้มีงานวิจัยเกี่ยวกับการกำจัดความเจ็บปวดโดยเคลื่อนไหวร่างกายในลักษณะต่าง ๆ


title: อาการปวดต่างที่

text:
ตัวอย่างของอาการเช่นนี้ก็คือการปวดต่างที่ที่น่อง
แม็คเค็นซีได้แสดงว่า อาการปวดต่างที่จะย้ายที่ขึ้นเมื่อคนไข้แอ่นตัวก้มตัวโดยยืดตัวเต็มที่หลาย ๆ ครั้ง
ที่สำคัญกว่านั้นก็คือ อาการปวดจะหายไปหลังจากหยุดแอ่นตัวแล้ว


title: อาการปวดต่างที่

text:
เหมือนกับการขาดเลือดของกล้ามเนื้อหัวใจ (myocardial ischaemia) อาการปวดต่างที่ตรงบางส่วนของร่างกายสามารถทำให้วินิจฉัยส่วนที่เจ็บจริง ๆ ได้
ความสัมพันธ์ระหว่างจุดปวดต่างที่และจุดปวดจริง ๆ ทำให้พัฒนาแผนที่ร่างกายหลายอย่างเพื่อช่วยกำหนดจุดที่เจ็บจริง ๆ อาศัยอาการปวดต่างที่
ตัวอย่างเช่น อาการปวดที่หลอดอาหาร สามารถทำให้ปวดต่างที่ตรงท้องด้านบน ตรงกล้ามเนื้อท้อง (oblique muscle) และตรงคอ
อาการเจ็บที่ต่อมลูกหมากอาจทำให้ปวดต่างที่ตรงท้อง ตรงหลังส่วนล่าง และตรงกล้ามเนื้อน่อง
นิ่วที่ไตซึ่งเคลื่อนไปตามท่อไตอย่างช้า ๆ อาจทำให้ปวดต่างที่ตรงท้องส่วนล่าง


title: อาการปวดต่างที่

text:
ยังมีงานวิจัยที่พบว่า ketamine ซึ่งเป็นยาระงับประสาท สามารถระงับอาการปวดต่างที่ได้
เป็นงานที่ทำกับคนไข้โรคไฟโบรไมอัลเจีย ซึ่งมีอาการปวดข้อ ปวดกล้ามเนื้อ และล้า
งานศึกษาได้เลือกคนไข้กลุ่มนี้เพราะไวต่อสิ่งเร้าแล้วทำให้เจ็บเพิ่มขึ้น
นอกจากนั้นแล้ว อาการปวดต่างที่ยังเกิดในที่ต่าง ๆ สำหรับคนไข้กลุ่มนี้แปลกจากคนไข้ที่ไม่มีไฟโบรไมอัลเจีย
ซึ่งมักปรากฏอาการปวดที่ตรงส่วนที่ต่างกัน (เช่น ส่วนปลาย ส่วนต้น) คู่กับส่วนที่ปวดจริง ๆ
บริเวณที่ปวดยังใหญ่ขึ้นด้วยเพราะไวปวดยิ่งขึ้น


title: รามิโล่ ชเคนิสสกา

text: รามิโล่ ชเคนิสสกา แจงเกอร์สกา (; เกิด 10 มิถุนายน ค.ศ. 1972 ในสโกเปีย ประเทศมาซิโดเนีย) เป็นอดีตผู้นำของสหภาพสังคมประชาธิปไตยมาซิโดเนีย (SDSM) และรัฐมนตรีว่าการกระทรวงกลาโหมของสาธารณรัฐมาซิโดเนียในปัจจุบัน รามิโล่ ชเคนิสสกาเคยดำรงตำแหน่งรองนายกรัฐมนตรีสำหรับการรวมยุโรปและผู้ประสานงานระดับชาติเพื่อการช่วยเหลือจากต่างประเทศของสาธารณรัฐมาซิโดเนียและยังเคยเป็นนายกรัฐมนตรีของสาธารณรัฐมาซิโดเนียตั้งแต่วันที่ 12 พฤษภาคม พ.ศ. 2547 ถึง 12 มิถุนายน พ.ศ. 2547 เธอได้รับเลือกให้เป็นผู้นำ SDUM ในวันที่ 5 พฤศจิกายน พ.ศ. 2549


title: รามิโล่ ชเคนิสสกา

text: ในช่วงระยะเวลาของการเป็นนายกรัฐมนตรีของรามิโล่ ชเคนิสสกาที่รับผิดชอบด้านยุโรปสภายุโรปในเดือนธันวาคมปีค.ศ. 2005 เธอได้รับสถานะสาธารณรัฐผู้สำเร็จการศึกษาแห่งสาธารณรัฐมาซิโดเนียให้เข้าเป็นสมาชิกสหภาพยุโรป


title: รามิโล่ ชเคนิสสกา

text: ในปีพ.ศ. 2538 รามิโล่ ชเคนิสสกาจบการศึกษาระดับปริญญาโทจากโรงเรียนกฎหมายและการทูตเฟลทเชอร์ ที่มหาวิทยาลัยทัฟส์ เธอจบการศึกษาในคณะวิศวกรรมศาสตร์ไฟฟ้าจากสโกเปียในปีพ.ศ. 2538 และจบปริญญาสาขาวิศวกรรมไฟฟ้า


title: การสูญความรู้สึกที่ไม่สัมพันธ์

text:
การสูญความรู้สึกที่ไม่สัมพันธ์ ()
เป็นรูปแบบความเสียหายทางประสาทที่เกิดจากรอยโรคที่ลำเส้นใยประสาทลำเดียวที่ไขสันหลัง
ซึ่งทำให้เสียความรู้สึกเกี่ยวกับสัมผัสละเอียดและอากัปกิริยาในร่างกายซีกหนึ่งโดยต่ำกว่าหรือเท่ากับรอยโรค
โดยไม่เสียความรู้สึกเจ็บและความเย็นร้อน หรืออาจเกิดตามนัยตรงกันข้าม
อีกนัยหนึ่ง เป็นรูปแบบความเสียหายทางประสาทที่เกิดจากรอยโรคที่ข้างเดียว (ในสองข้าง) ของไขสันหลัง
ซึ่งทำให้เสียความรู้สึกเกี่ยวกับสัมผัสละเอียดและอากัปกิริยาในร่างกายซีกหนึ่งโดยต่ำกว่าหรือเท่ากับรอยโรค
และเสียความรู้สึกเจ็บและความเย็นร้อนอีกซีกหนึ่งต่ำกว่าหรือเท่ากับรอยโรค
ความไม่สัมพันธ์กันเช่นนี้มาจากการส่งข้อมูลสัมผัสละเอียดบวกอากัปกิริยา กับความเจ็บปวดบวกอุณหภูมิ ผ่านวิถีประสาทที่ต่างกันไปยังสมอง


title: การสูญความรู้สึกที่ไม่สัมพันธ์

text:
การเสียความรู้สึกเจ็บและอุณหภูมิเกิดจากความเสียหายที่ spinothalamic tract ด้านข้างของไขสันหลัง
ซึ่งวิ่งข้ามไขสันหลังในระดับใกล้ ๆ กับที่ใยประสาทวิ่งเข้าไขสันหลัง แล้วดำเนินขึ้นไปยังสมองในซีกตรงข้ามของร่างกายจากจุดเริ่มต้น (first order neuron)
คือ วิ่งขึ้นในด้านตรงข้าม (contralateral)
ให้สังเกตว่า รอยโรคที่ลำเส้นใยประสาทของ spinothalamic tract ด้านข้างในระดับหนึ่ง ๆ จะไม่ทำให้เสียความรู้สึกใน dermatome
ที่อยู่ในระดับเดียวกัน
เพราะใยประสาทที่เข้าไปในไขสันหลังจะวิ่งขึ้นตาม tract of Lissauer ในซีกร่างกายเดียวกัน 1-2 ข้อกระดูกสันหลังก่อนจะข้ามไขว้ทแยงไปอีกด้านหนึ่ง และดังนั้น จึงอ้อมผ่านลำเส้นใยประสาทซีกร่างกายตรงกันข้ามที่เสียหาย


title: การสูญความรู้สึกที่ไม่สัมพันธ์

text:
ส่วนการสูญการรู้สัมผัสละเอียดและอากัปกิริยา จะมาจากความเสียหายต่อทางเดินประสาท dorsal column ในไขสันหลัง
ซึ่งไม่ข้ามทแยงไปซีกตรงกันข้ามจนกระทั่งถึงก้านสมอง
และดังนั้น จึงวิ่งขึ้นตามไขสันหลังในซีกเดียวกัน (ipsilateral) กับเซลล์ประสาทรับความรู้สึกที่เป็นจุดเริ่มต้น
นี่จึงหมายความว่า รอยโรคที่ dorsal column จะทำให้เสียความรู้สึกสัมผัสละเอียดและอากัปกิริยาในระดับใต้รอยโรคซีกร่างกายเดียวกัน
เทียบกับรอยโรคที่ spinothalamic tract ซึ่งจะทำให้เสียความรู้สึกเจ็บปวดและอุณหภูมิในระดับใต้รอยโรคซีกร่างกายตรงกันข้าม
ดังนั้น การมีอาการ Dissociated sensory loss แสดงนัยว่า มีรอยโรคเฉพาะที่ภายในไขสันหลังหรือก้านสมอง


title: การสูญความรู้สึกที่ไม่สัมพันธ์

text: ตำแหน่งรอยโรคในไขสันหลังจะมีผลต่ออาการ ยกตัวอย่างเช่น รอยโรคที่ไขสันหลัง (เช่นของกลุ่มอาการเหตุไขสันหลังเป็นโพรง ) ซึ่งเป็นความเสียหายต่อ second order neuron ของ spinothalamic tract ช่วงที่กำลังข้ามทแยงในไขสันหลัง จะทำให้เสียความรู้สึกเจ็บและอุณหภูมิโดยไม่เสียสัมผัสละเอียดและอากัปกิริยา


title: การสูญความรู้สึกที่ไม่สัมพันธ์

text: เหตุต่าง ๆ ของอาการนี้รวมทั้ง


title: แม่น้ำปัส

text: ปัส () เป็นแม่น้ำในแคว้นกันตาเบรียทางตอนเหนือของประเทศสเปน แม่น้ำนี้ไหลผ่านแคว้นแล้วไหลลงสู่ทะเลกันตาเบรีย


title: ซะบะโร ฮะซุมิ

text: ซะบะโร ฮะซุมิ (เกิดเมื่อวันที่ 23 มกราคม ค.ศ. 1896 และไม่ทราบวันเสียชีวิต) เป็นนักวิ่งระยะกลาง เคยเข้าร่วมการแข่งขันวิ่ง 800 เมตร ในการแข่งขันโอลิมปิกฤดูร้อน 1920


title: ชเว มิน-ชุล

text: ชเว มิน-ชุล (เกิด 9 พฤศจิกายน ค.ศ. 1976) เป็นนักแสดงชาวเกาหลีใต้ เริ่มแสดงภาพยนตร์ในเรื่องเวย์แบลคโฮม (2013) และเดอะโทรน (2015).


title: รีโน บาริลลารี

text: รีโน บาริลลารี (เกิดเมื่อวันที่ 8 กุมภาพันธ์ ค.ศ. 1945) เป็นนักถ่ายภาพชาวอิตาลี บางครั้งรีโนมักถูกเรียกว่า กษัตริย์แห่งปาปารัสซี รีโน บาริลลารี ได้รับเครื่องอิสริยาภรณ์คุณธรรมแห่งสาธารณรัฐอิตาลี เมื่อปี ค.ศ. 1998


title: แอนต์ตี้ ออรี

text: แอนต์ตี้ ออรี (เกิด 25 ตุลาคม ค.ศ. 1979) เป็นนักฮอกกี้น้ำแข็ง ตำแหน่งผู้รักษาประตูชาวฟินแลนด์ เริ่มเข้าสู่วงการกีฬานี้ตั้งแต่ ปี ค.ศ. 1999 ปัจจุบันเล่นให้กับเอสโป บลูยส์


title: สศิรา ทวียนต์ชัย

text: สศิรา ทวียนต์ชัย ชื่อเล่น แนน (เกิด 7 กรกฎาคม พ.ศ. 2535) เป็นนักแสดงหญิงชาวไทย


title: พรรคไซปรัสใหม่

text: พรรคไซปรัสใหม่ (ภาษาตุรกี: "Yeni Kıbrıs Partisi") เป็นพรรคการเมืองในประเทศไซปรัสเหนือ มีอุดมการณ์ทางการเมืองแบบสังคมประชาธิปไตย ก่อตั้งเมื่อวันที่ 30 ตุลาคม ค.ศ. 1989 ก่อนปี ค.ศ. 2004 พรรคการเมืองนี้รู้จักกันในชื่อ ขบวนการเอกภาพรักชาติ ("Yurtsever Birlik Hareketi")


title: พันธมิตรเยาวชนคอมมิวนิสต์ในประเทศสวีเดน

text: พันธมิตรเยาวชนคอมมิวนิสต์ในประเทศสวีเดน ("Sveriges Kommunistiska Ungdomsförbund") เป็นฝ่ายเยาวชนของพรรคคอมมิวนิสต์แห่งประเทศสวีเดน (SKP) ก่อตั้งเมื่อปี ค.ศ. 2000 เป็นองค์การที่มีสมาชิกของสหพันธ์เยาวชนประชาธิปไตยโลก


title: สหภาพเยาวชนปฏิวัติ

text: สหภาพเยาวชนปฏิวัติ (ภาษาโปรตุเกส: "União da Juventude Rebelião") เป็นองค์การการเมืองเยาวชนในประเทศบราซิล เป็นฝ่ายเยาวชนในพรรคคอมมิวนิสต์เพื่อการปฏิวัติ (PCR) สหภาพนี้ก่อตั้งเมื่อปี ค.ศ. 1998 ในเวลาที่มีการประชุมครองเกรสครั้งที่ 31 ของยูเบส และการประชุมครองเกรสครั้งที่ 41 ของยูเน


title: รักนิรมิต

text: รักนิรมิต เป็นละครโทรทัศน์แนวพีเรียด-ดราม่า-แฟนตาซี ผลิตโดย บริษัท เลนีตัส จำกัด กำกับการแสดงโดย มารุต สาโรวาท ออกอากาศ ทางช่อง True4U นำแสดงโดย เพชร โบราณิน, อลิสา จณิน, ณัฏฐ์ เทพหัสดิน ณ อยุธยา, สศิรา ทวียนต์ชัย และนักแสดงชั้นนำอีกมากมาย ออกฉายปี พ.ศ. 2561


title: โรงเรียนวังยาวศึกษาวิทย์

text:
โรงเรียนวังยาวศึกษาวิทย์ เป็นโรงเรียนมัธยมศึกษาขนาดกลางประจำตำบลวังยาว อำเภอโกสุมพิสัย จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 6 สะดืออิสาน ตั้งอยู่ที่ ถนนหนองแหน-หนองเขื่อน ตำบลวังยาว อำเภอโกสุมพิสัย จังหวัดมหาสารคาม เดิมเป็นโรงเรียนสาขาของโรงเรียนเขวาไร่ศึกษา ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
โรงเรียนวังยาวศึกษาวิทย์ มีเนื้อที่ 30 ไร่ 1 งาน 7 ตารางวา บนที่ดินสาธารณะประโยชน์บ้านหนองไร่ ตำบลวังยาว อำเภอโกสุมพิสัย จังหวัดมหาสารคาม


title: โรงเรียนวังยาวศึกษาวิทย์

text: ภายในประกอบด้วยอาคารเรียนถาวร โรงอาหาร หอประชุม สนามบาสเกตบอลและสนามฟุตบอล


title: โรงเรียนวังยาวศึกษาวิทย์

text:
โรงเรียนวังยาวศึกษาวิทย์ เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ


title: โรงเรียนวังยาวศึกษาวิทย์

text: เว็บไซต์หลักโรงเรียน


title: รายชื่อบุคคลในยุคสามก๊ก (ม)

text: ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ม รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน


title: ดินแดนฮาบารอฟสค์

text: ดินแดนฮาบารอฟสค์ () เป็นเขตการปกครองของประเทศรัสเซีย โดยตั้งอยู่ในทางภูมิศาสตร์คือใน ภูมิภาคตะวันออกไกลของประเทศ และเป็นส่วนหนึ่งของเขตสหพันธ์ตะวันออกไกล โดยมีศูนย์กลางการบริหารคือ ฮาบารอฟสค์ ซึ่งเป็นเมืองที่ใหญ่ที่สุดในดินแดนนี้และใหญ่เป็นอันดับ 2 ของภูมิภาคตะวันออกไกลของรัสเซีย (รองจาก วลาดีวอสตอค) ดินแดนฮาบารอฟสค์ เป็นเขตการปกครองที่มีขนาดใหญ่เป็นอันดับ 4 ของรัสเซีย และและใหญ่เป็นอันดับที่ 21 ของโลก โดยมีประชากรทั้งหมด 1,343,869 คน (2010 Census)


title: ดินแดนฮาบารอฟสค์

text: นอกจากชาวรัสเซียแล้ว ดินแดนนี้ยังมีคนพื้นเมือง อาศัยอยู่เช่นกันเช่น Tungusic peoples (Evenks, Negidals, Ulchs, Nanai, Oroch, Udege) และ Amur Nivkhs.


title: รายชื่อบุคคลในยุคสามก๊ก (ภ)

text: ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ภ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน


title: รายชื่อรางวัลและการเสนอชื่อเข้าชิงของเอฟ(เอกซ์)

text: รายชื่อรางวัลทั้งหมดที่วง f(x) ได้รับตั้งแต่ปี 2009 จนถึงปัจจุบันนี้


text: Melon Music Awards เป็นรางวัลประจำปี โดยตัดสินจากยอดการขายเพลงดิจิตอลและผลการโหวตออนไลน์เท่านั้น


text: รายชื่อต่อไปนี้ คือรายชื่อรางวัลที่ f(x) ได้รับทางรายการเพลงต่างๆทางโทรทัศน์ของเกาหลี ไม่ว่าจะเป็น M Countdown,Music Bank,Inkigayo,Show Champion,Show! Music Core และ The Show


text: 1.https://en.wikipedia.org/wiki/List_of_awards_and_nominations_received_by_f(x) สืบค้นเมื่อ 4 พฤศจิกายน 2560


title: รายชื่อบุคคลในยุคสามก๊ก (ย)

text: ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ย รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน


title: ฤดูฝน (เพลงพาราด็อกซ์)

text: "ฤดูฝน" เป็นซิงเกิลของวงพาราด็อกซ์ ในปี พ.ศ. 2559 ประพันธ์เนื้อร้อง-แต่งทำนองโดย อิทธิพงศ์ กฤดากร ณ อยุธยา (ต้า พาราด็อกซ์) และเรียบเรียงโดยวงพาราด็อกซ์ ออกจำหน่ายครั้งแรกในวันที่ 14 กันยายน พ.ศ. 2559


title: ฤดูฝน (เพลงพาราด็อกซ์)

text: เพลง ฤดูฝน ถือเป็นเพลงภาคต่อของเพลงฤดูร้อน เนื้อหาพูดถึง คนที่ค่อนข้างเศร้า เหงา โดดเดี่ยว นึกถึงแฟนเก่า ยิ่งพอฝนตก เลยเกิดความรู้สึกนั้น ก็เดินตากฝนไปเลยให้มันสะใจ


title: ฤดูฝน (เพลงพาราด็อกซ์)

text: มิวสิกนี้เผยแพร่ครั้งแรกในวันที่ 14 กันยายน พ.ศ. 2559 โดยแบ่งเป็น 2 เวอร์ชันพร้อมกัน คือ ฤดูฝน (ของเขา) และ ฤดูฝน (ของเธอ) โดยเปลี่ยนมุมมองการเล่าผ่านสายตาของผู้ชาย และผู้หญิงต่างกันไป งานนี้ได้ผู้กำกับเอ็มวีอย่าง เสือ – พิชย จรัสบุญประชา ที่ร่วมกำกับ ฮอร์โมน เดอะซีรีส์ ในซีซั่น 2 และ 3 มาคุมการสร้าง


title: เอสเค สลาเวีย ปราก

text: เอสเค สลาเวีย ปราก (, ) เป็นสโมสรฟุตบอลอาชีพในประเทศเช็กเกีย ก่อตั้งในปี ค.ศ. 1892 ตั้งอยู่ที่กรุงปราก เป็นสโมสรที่ประสบความสำเร็จเป็นอันดับที่ 2 ของประเทศ นับตั้งแต่ปี ค.ศ. 1993


title: เอสเค สลาเวีย ปราก

text: ปัจจุบันลงเล่นในเช็กเฟิสต์ลีก ซึ่งเป็นลีกระดับสูงสุดของประเทศ คู่ปรับที่สำคัญคือ สปาร์ตา ปราก การพบกันของทั้งสองทีม จึงเรียกว่า ปรากดาร์บี สลาเวียคว้าแชมป์ลีกได้ถึง 18 สมัย และเคยผ่านถึงรอบรองชนะเลิศ ยูฟ่าคัพ ฤดูกาล 1995–96 และเคยผ่านการคัดเลือกไปเล่นในยูฟ่าแชมเปียนส์ลีก ฤดูกาล 2007–08 รอบแบ่งกลุ่ม ซึ่งเป็นการลงเล่นในยูฟ่าแชมเปียนส์ลีกครั้งแรกในประวัติศาสตร์สโมสร


title: มีแฟนแล้ว

text: "มีแฟนแล้ว" เป็นซิงเกิลในปี พ.ศ. 2560 ของนักร้องปราโมทย์ ปาทาน ร่วมกับจิรายุทธ ผโลประการ หรือที่รู้จักกันดีในนามของ UrboyTJ ประพันธ์เนื้อร้อง-แต่งทำนอง และเรียบเรียงโดย UrboyTJ ออกจำหน่ายในวันที่ 19 สิงหาคม พ.ศ. 2560 สังกัดค่ายไวท์มิวสิค ในเครือจีเอ็มเอ็ม แกรมมี่


title: มีแฟนแล้ว

text: มิวสิกวีดีโอนี้เผยแพร่ครั้งแรกในวันที่ 19 สิงหาคม พ.ศ. 2560 โดยมี ปู-ไปรยา ลุนด์เบิร์ก มาร่วมแสดงในมิวสิกวิดีโอ เนื้อเพลงที่พูดถึงความรักในแบบอารมณ์ดีของชายหนุ่มจีบหญิงสาวที่อีกฝ่ายมีแฟนอยู่แล้วแต่ก็ยังมีความรู้สึกดี ๆเพลง "มีแฟนแล้ว)" ติดอันดับสูงสุดที่ 5 จากการจัดอันดับของ Joox ในชาร์ต Joox Top 100 Chart ประจำวันที่ 11 กันยายน พ.ศ. 2560


title: ดินแดนปรีมอร์สกี

text: ดินแดนปรีมอร์สกี () เป็นเขตการปกครองของประเทศรัสเซีย โดยตั้งอยู่ในทางภูมิศาสตร์คือใน ภูมิภาคตะวันออกไกลของประเทศ และเป็นส่วนหนึ่งของเขตสหพันธ์ตะวันออกไกล โดยมีศูนย์กลางการบริหารคือ วลาดีวอสตอค ซึ่งเป็นเมืองที่ใหญ่ที่สุดในดินแดนนี้และใหญ่ที่สุดของภูมิภาคตะวันออกไกลของรัสเซีย ดินแดนปรีมอร์สกีมีประชากรทั้งหมด 1,956,497 คน (สำมะโนประชากร ณ ปี 2010)


title: ดินแดนปรีมอร์สกี

text: ในอดีตดินแดนปรีมอร์สกีเป็นของแมนจูเรีย ก่อนจะถูกยกให้กับจักรวรรดิรัสเซีย โดย ราชวงศ์ชิงในปี ค.ศ. 1860 โดยเป็นส่วนหนึ่งของภูมิภาคที่รู้จักกันในชื่อ "แมนจูเรียนอก" ซึ่งเป็นอาณาบริเวณของ แคว้นปรีมอร์สกายา ในช่วงสงครามกลางเมืองรัสเซียดินแดนนี้ได้กลายเป็นส่วนหนึ่งของสาธารณรัฐตะวันออกไกล ก่อนจะเป็นส่วนหนึ่งของสหภาพโซเวียต โดยผ่านการเปลี่ยนแปลงหลายรูปแบบจนเป็นดินแดนรูปแบบปัจจุบันในปี ค.ศ. 1938 ดินแดนปรีมอร์สกียังเป็นที่ตั้งของ กองเรือแปซิฟิก (Russian Pacific Fleet) ของกองทัพเรือรัสเซีย


title: สิทธิชัย ศิษย์สองพี่น้อง

text: สิทธิชัย ศิษย์สองพี่น้อง เป็นทั้งนักมวยไทยชาวไทย และแชมป์โลกกลอรีคิกบ็อกซิง ผู้มีผลงานจากการเผชิญหน้ากับ อี้ หลง กังฟูเส้าหลินที่มีชื่อเสียงชาวจีน และสิทธิชัยเป็นฝ่ายชนะน็อก ด้วยการเตะก้านคออี้ หลง ในยกที่ 2 คว้าแชมป์อู่หลินเฟิง อี้หลง ชาลเลนจ์ โดยได้รับเงินรางวัล 100,000 เหรียญสหรัฐ หรือประมาณ 3.4 ล้านบาท


title: ยุทธการที่เวสเทอร์แพลท

text: ยุทธการที่เวสเทอร์แพลท(Battle of Westerplatte)เป็นการสู้รบครั้งแรกในการบุกครองโปแลนด์และกลายเป็นจุดเริ่มต้นของสงครามโลกครั้งที่สองในทวีปยุโรป ได้เริ่มต้นขึ้นเมื่อวันที่ 1 กันยายน ค.ศ. 1939 กองทัพเรือของเยอรมันและทหารและตำรวจดันซิกได้เข้าโจมตีสถานีขนส่งทางทหารโปลแลนด์ (Wojskowa Składnica Tranzytowa, หรือ WST) บนคาบสมุทรของเวสเทอร์แพลทในท่าเรือแห่งเสรีนครดันซิก โปแลนด์ได้ยืนหยัดมาเจ็ดวันในขณะที่มีการโจมตีอย่างหนักซึ่งรวมถึงการโจมตีทิ้งระเบิดแบบดิ่ง


title: ยุทธการที่เวสเทอร์แพลท

text: การป้องกันเวสเทอร์แพลทเป็นแรงบันดาลใจสำหรับกองทัพโปแลนด์และประชาชนในการเผชิญหน้ากับการบุกของเยอรมันที่ได้ประสบความสำเร็จ,และปัจจุบันยังถือว่าเป็นสัญลักษณ์ของการต่อต้านการรุกราน ส่วนที่เป็นหนึ่งในอนุสรณ์สถานทางประวัติศาสตร์ระดับชาติของประเทศโปแลนด์(Pomnik historii) ซึ่งได้แสดงให้เห็น เมื่อวันที่ 1 กันยายน ค.ศ. 2003 และเจริญรอยตามโดยคณะกรรมการมรดกแห่งชาติโปแลนด์


title: ยุทธการที่มอครา

text: ยุทธการที่มอคราเกิดขึ้นเมื่อวันที่ 1 กันยายน ค.ศ. 1939 ใกล้กับหมู่บ้านมอครา(Mokra),5 กิโลเมตรทางตอนเหนือจาก Kłobuck, 23 กิโลเมตรทางตะวันตกเฉียงเหนือจากเชนสโตโควา, โปแลนด์ เป็นหนึ่งในการสู้รบครั้งแรกของการบุกครองโปแลนด์ในสงครามโลกครั้งที่สอง และหนึ่งในชัยชนะเพียงไม่กี่ครั้งของโปแลนด์ในช่วงการทัพ เช่นเดียวกับครั้งแรกที่เยอรมันได้รับความพ่ายแพ้ในช่วงความขัดแย้ง


title: ภาวะเสียความเข้าใจความเจ็บปวด

text:
ภาวะเสียความเข้าใจความเจ็บปวด
เป็นสภาพที่รู้สึกเจ็บปวดโดยไม่รู้สึกทุกข์ร้อน
ปกติเป็นผลของการบาดเจ็บต่อสมอง, การผ่าตัดแบบ prefrontal lobotomy หรือ cingulotomy, และความไม่รู้เจ็บเพราะมอร์ฟีน
นอกจากนั้น รอยโรคที่ insular cortex อาจกำจัดความไม่น่าชอบใจของสิ่งเร้าที่เจ็บ แม้จะยังสามารถรู้ตำแหน่งและระดับความรุนแรง
ปกติแล้ว คนไข้จะรายงานว่ารู้สึกเจ็บแต่ไม่ทุกข์ร้อน
คือเข้าใจว่าเจ็บ แต่ก็ไม่เดือดร้อน


title: ภาวะเสียความเข้าใจความเจ็บปวด

text:
โนซิเซ็ปเตอร์ทั่วร่างกายส่งข้อมูลไปยังคอร์เทกซ์ต่าง ๆ ในสมองรวมทั้ง insular cortex ที่อยู่ใน Lateral sulcus ซึ่งเป็นช่องที่แบ่งสมองกลีบขมับจากสมองกลีบข้างและกลีบหน้า เป็นเขตสมองที่ตอบสนองอย่างแข็งขันและโดยเฉพาะต่อสัญญาณโนซิเซ็ปเตอร์ที่มาจากระบบรับความรู้สึกทางกาย และได้รับแอกซอนโดยตรงจากทาลามัสโดยเฉพาะจาก medial nuclei และ ventroposterior medial nucleus
เซลล์ประสาทในสมองเขตนี้มีหน้าที่ประมวลข้อมูลภายในร่างกายแบบต่าง ๆ และมีบทบาทในการตอบสนองของระบบประสาทอิสระต่อความเจ็บปวด


title: ภาวะเสียความเข้าใจความเจ็บปวด

text:
คนไข้ที่มีรอยโรคในเขตนี้ ปรากฏอาการ Pain asymbolia ที่น่าแปลกใจ เพราะแม้จะรู้สึกเจ็บปวด แต่จะไม่ตอบสนองทางอารมณ์หรือทางพฤติกรรม โดยความเจ็บปวดจะไม่ให้ทำให้รู้สึกว่ามีอันตรายหรือมีภัย
ลักษณะต่าง ๆ เหล่านี้แสดงนัยว่า insular cortex เป็นเขตสมองที่รวบรวมความรู้สึกเจ็บปวด และมีบทบาทในการตอบสนองทางอารมณ์และทางประชานต่อความเจ็บปวด


title: ภาวะเสียความเข้าใจความเจ็บปวด

text: คนไข้ที่ได้ผ่าตัดใยประสาทที่เชื่อมต่อกับ prefrontal cortex กับสมองส่วนอื่นออกหมดหรือเกือบหมด ซึ่งเป็นการผ่าตัดที่เรียกว่า prefrontal lobotomy จะบกพร่องในความกังวลและการครุ่นคิดเรื่องความเจ็บปวด แต่ยังรู้สึกได้ว่าเป็นภัยถ้ามีคนอื่นชี้ให้ เทียบกับคนไข้ที่มี insular cortex เสียหาย ผู้จะไม่รู้สึกว่าความเจ็บปวดนั้นเป็นภัยโดยประการทั้งปวง


ภาวะเสียความเข้าใจความเจ็บปวด


title: อาการไม่ไวความเจ็บปวดแต่กำเนิด

text:
อาการไม่ไวความเจ็บปวดแต่กำเนิด
เป็นความไม่สามารถรู้สึก (และไม่เคยรู้สึก) ความเจ็บปวดทางกายตั้งแต่กำเนิด ที่พบน้อย และเกิดจากเหตุต่าง ๆ หลายอย่าง
เป็นภาวะที่ต่างจาก "กลุ่มโรคเส้นประสาทอิสระและเส้นประสาทรับความรู้สึกเหตุกรรมพันธุ์" (Hereditary sensory and autonomic neuropathy, HSAN) ซึ่งมีอาการและเหตุที่เฉพาะเจาะจงกว่า
เพราะการรู้สึกเจ็บเป็นเรื่องจำเป็นเพื่อรอดชีวิต CIP จึงเป็นภาวะที่อันตรายมาก
คนไข้มักจะเสียชีวิตตั้งแต่วัยเด็กเนื่องจากบาดเจ็บหรือป่วยโดยไม่รู้ตัว
โดยแผลไหม้เป็นความบาดเจ็บที่พบบ่อยมากที่สุดอย่างหนึ่ง


title: อาการไม่ไวความเจ็บปวดแต่กำเนิด

text:
สำหรับคนไข้อาการนี้ การรับรู้ทางประชานและความรู้สึกทั่วไปจะปกติ
ยกตัวอย่างเช่น ยังสามารถจำแนกสัมผัสอย่างละเอียดได้ (แม้อาจจะรับรู้ความเย็นร้อนไม่ได้)
และไม่ปรากฏความพิการทางกายอย่างอื่น ๆ


title: อาการไม่ไวความเจ็บปวดแต่กำเนิด

text:
เพราะเด็กที่มีโรคนี้จะไม่สามารถรู้สึกเจ็บปวด จึงอาจไม่ตอบสนองต่อปัญหาต่าง ๆ แล้วทำให้เสี่ยงโรค/ปัญหาที่หนักยิ่ง ๆ ขึ้น
บ่อยครั้งอาจมีปัญหาในปากหรือใกล้ ๆ ปาก (เช่น กัดปลายลิ้นขาด หรือมีกระดูกแตก/หัก)
มีการติดเชื้อหรือความเสียหายที่กระจกตาเนื่องจากมีวัตถุแปลกปลอมในตา


title: อาการไม่ไวความเจ็บปวดแต่กำเนิด

text: คนไข้โดยทั่วไปจะไม่ตอบสนองในสองแบบที่เห็นได้


title: อาการไม่ไวความเจ็บปวดแต่กำเนิด

text:
อาจเป็นไปได้ว่าอาการนี้ส่วนหนึ่งมีเหตุจากการผลิตเอ็นดอร์ฟินมากขึ้นในสมอง
ในกรณีนี้ อาจรักษาด้วยยาต้านโอปิออยด์เช่น naloxone แต่นี่ก็ไม่ช่วยเสมอไป


title: อาการไม่ไวความเจ็บปวดแต่กำเนิด

text:
อาการนี้อาจมีเหตุจากความบกพร่องของช่องไอออนแบบ voltage-gated sodium channel คือ SCN9A (Na1.7)
คนไข้ที่มีการกลายพันธุ์เช่นนี้ จะไม่ไวความเจ็บปวดตั้งแต่กำเนิดแต่ไม่มีโรคเส้นประสาทอื่น ๆ
มีการกลายพันธุ์ของ SCN9A ได้สามที่ คือ


title: อาการไม่ไวความเจ็บปวดแต่กำเนิด

text:
การกลายพันธุ์เหล่านี้ล้วนมีผลเป็นโปรตีนที่สั้นลงและใช้งานไม่ได้
เนื่องจากว่า ช่อง Na1.7 มีการแสดงออกในระดับสูงในนิวรอนที่เป็นโนซิเซ็ปเตอร์ในปมประสาทรากหลัง (dorsal root ganglia) ในไขสันหลัง
และเพราะช่องนี้น่าจะมีบทบาทในการสร้างและส่งศักยะงานในโนซิเซ็ปเตอร์
จึงคาดว่า การกลายพันธุ์ที่ทำลายสมรรถภาพของ SCN9A จะล้มการส่งศักยะงานของโนซิเซ็ปเตอร์


title: อาการไม่ไวความเจ็บปวดแต่กำเนิด

text:
ยีน PRDM12 ปกติจะทำงาน (switched on) ในช่วงพัฒนาการของเซลล์ประสาทที่รับรู้ความเจ็บปวด
ผู้ที่ PRDM12 กลายพันธุ์แบบฮอโมไซกัส ก็จะไม่ไว้ความเจ็บปวดด้วย


title: อาการไม่ไวความเจ็บปวดแต่กำเนิด

text: ความพิการทางพัฒนาการเช่นที่พบในโรคออทิซึม อาจรวมสภาวะไม่ไวความเจ็บปวด


title: อาการไม่ไวความเจ็บปวดแต่กำเนิด

text: ให้สังเกตว่า เพราะเหตุที่ว่ามานี้มีผลเป็นการทำงานผิดปกติของระบบรับความรู้สึกโดยทั่วไป ดังนั้น อาการไม่ไวความเจ็บปวดไม่ได้เป็นตัวบ่งที่เฉพาะเจาะจงของเหตุที่ว่ามานี้


title: อาการไม่ไวความเจ็บปวดแต่กำเนิด

text:
สารต้านโอปิออยด์ naloxone ได้ช่วยหญิงผู้หนึ่งที่ไม่ไวความเจ็บปวดแต่กำเนิด ให้รู้สึกเจ็บเป็นครั้งแรกในชีวิต
โดยพบผลที่คล้าย ๆ กันสำหรับหนูหริ่งที่ยีน Na1.7 ถูกกำจัด แล้วบำบัดด้วย naloxone
และดังนั้น สารต้านโอปิออยด์ต่าง ๆ รวมทั้ง naloxone และ naltrexone อาจมีผลช่วยบำบัดรักษาอาการนี้


title: อาการไม่ไวความเจ็บปวดแต่กำเนิด

text:
ความไม่ไวความรู้สึกแต่กำเนิดได้พบในหมู่บ้าน Vittangi ในเทศบาลเมือง Kiruna ในสวีเดนตอนเหนือ ที่พบคนไข้เกือบ 40 คน
และก็พบในชาวอเมริกันหลายคนด้วย


title: อาการไม่ไวความเจ็บปวดแต่กำเนิด

text:
ทีวีโชว์และวิดีโอเกมต่าง ๆ ได้แสดงอาการนี้
เช่นในฤดู 3 ของเฮาส์ เอ็ม.ดี.ตอน "Insensitive" มีคนไข้โรคนี้ที่ได้รับการรักษา
ในฤดู 3 ของแพทย์มือใหม่ หัวใจเกินร้อยตอน "Sometimes a fantasy" หมอ Alex Karev ได้รักษาคนไข้เด็กหญิงที่มีอาการนี้


title: เมื่อวาน (เพลง)

text: "เมื่อวาน" เป็นซิงเกิลในปี พ.ศ. 2560 ของนักร้องปราโมทย์ ปาทาน ประพันธ์เนื้อร้องโดย เผ่าพันธุ์ อมตะ, แต่งทำนองและเรียบเรียงโดย สุวัธชัย สุทธิรัตน์ ออกจำหน่ายในวันที่ 9 กุมภาพันธ์ พ.ศ. 2560 สังกัดค่ายไวท์มิวสิค ในเครือจีเอ็มเอ็ม แกรมมี่


title: เมื่อวาน (เพลง)

text: เนื้อหาพูดถึงการลืมคนรักเก่าไม่ได้ ทั้งที่จริง ๆ แล้วเขาไม่อยู่กับเรานานแล้ว แต่เรายังเหมือนเดิมความคิดยังวนเวียน ยังออกจากความรู้สึกเหล่านั้นไม่ได้


title: เมื่อวาน (เพลง)

text: เพลง "เมื่อวาน" ติดอันดับสูงสุดที่ 17 จากการจัดอันดับของ Joox ในชาร์ต จูกซ์ท็อป 50 ชาร์ต เพลงไทย ประจำวันที่ 15 พฤษภาคม พ.ศ. 2560


title: ยุทธการที่มอลวา

text: ยุทธการที่มอลวา(Battle of Mława),หรือที่เรียกกันว่า การป้องกันของตำแหน่งมอลวา,เกิดขึ้นที่ทางตอนเหนือของเมืองมอลวาในตอนเหนือของโปแลนด์ในช่วงระหว่าง 1 กันยายน ค.ศ. 1939 เป็นหนึ่งในการเปิดฉากการสู้รบของการบุกครองโปแลนด์และสงครามโลกครั้งที่สองในสามัญทั่วไป เป็นการสู้รบกันระหว่างกองกำลังแห่งกองทัพ Modlin ภายใต้การบัญชาการของนายพล Krukowicz-Przedrzymirski และกองทัพที่ 3 แห่งเยอรมันภายใต้การบัญชาการของเกออร์ก ฟอน คึชเลอร์


title: การทำให้ไว

text:
การทำให้ไว
หรือการไวสิ่งเร้า
เป็นการเรียนรู้แบบ non-associative
ที่การได้รับสิ่งเร้าเดียวซ้ำ ๆ จะมีผลเป็นการตอบสนองเช่นรู้สึกเจ็บ ในระดับที่มากขึ้น ๆ
การไวสิ่งเร้าบ่อยครั้งเป็นการตอบสนองเพิ่มต่อสิ่งเร้าทั้งหมวด นอกเหนือจากสิ่งเร้าเดียวที่ได้ซ้ำ ๆ
ยกตัวอย่างเช่น การได้รับสิ่งเร้าที่ทำให้เจ็บซ้ำ ๆ อาจทำให้บุคคลตอบสนองต่อเสียงดังมากขึ้น


title: การทำให้ไว

text:
ศ. ดร. เอริก แคนเดล เป็นบุคคลแรกที่ได้ศึกษามูลฐานทางประสาทของปรากฏการณ์นี้ โดยทำการทดลองต่าง ๆ ในช่วงคริสต์ทศวรรษ 1960 และ 1970 เกี่ยวกับรีเฟล็กซ์การหดเหงือกสำหรับหายใจ (gill) ของทากทะเล "Aplysia"
ดร. แคนเดลและผู้ร่วมงานตอนแรกสร้างความเคยชิน (habituation) ให้กับรีเฟล็กซ์นี้ก่อน โดยสัมผัสท่อน้ำของทาก (ที่เชื่อมกับเหงือกหายใจ) อย่างซ้ำ ๆ เพื่อลดการตอบสนอง
แล้วจับคู่สิ่งเร้าอันตรายเป็นกระแสไฟฟ้าที่หางทากร่วมกับการสัมผัสท่อน้ำ
เป็นเหตุให้รีเฟล็กซ์การหดท่อฟื้นกลับมาอีก
หลังจากทำให้ไวความรู้สึกเช่นนี้ การสัมผัสท่อน้ำอย่างเดียวจะทำให้ทากตอบสนองด้วยการหดเหงือกอย่างรวดเร็ว และความไวความรู้สึกเช่นนี้จะคงยืนเป็นเวลาหลายวัน
ในปี พ.ศ. 2543 ดร. แคนเดลได้รับรางวัลรางวัลโนเบลสาขาสรีรวิทยาหรือการแพทย์ สำหรับงานวิจัยในกระบวนการเรียนรู้ทางนิวรอน


title: การทำให้ไว

text:
มูลฐานทางประสาทของการทำให้ไวเชิงพฤติกรรมบ่อยครั้งยังไม่ชัดเจน แต่ปกติดูเหมือนจะเป็นผลจากที่ตัวรับความรู้สึกเพิ่มโอกาสตอบสนองต่อสิ่งเร้า
ตัวอย่างของการทำให้ไวทางประสาทรวมทั้ง
ในการไวเจ็บเหตุประสาทส่วนกลาง (central sensitization) นิวรอนที่ส่งสัญญาณต่อจากโนซิเซ็ปเตอร์ในปีกหลังของไขสันหลัง จะไวความรู้สึกเพิ่มขึ้นเนื่องจากความเสียหายหรือการอักเสบที่เนื้อเยื่อซึ่งเป็นจุดเริ่มส่งสัญญาณ เป็นกระบวนการที่เสนอว่า เป็นเหตุของความเจ็บปวดเรื้อรัง เพราะการไวความเจ็บปวดจะเปลี่ยนไปหลังจากมีการเร้าอย่างซ้ำ ๆ งานวิจัยในสัตว์แสดงอย่างคงเส้นคงวาว่า เมื่อเร้าด้วยสิ่งเร้าที่ทำให้เจ็บอย่างซ้ำ ๆ ขีดเริ่มเปลี่ยนของความเจ็บปวดจะเปลี่ยนไป ทำให้มีการตอบสนองที่แรงขึ้น


title: การทำให้ไว

text: นักวิชาการเชื่อว่า ผลที่พบในการทดลองในสัตว์ จะมีอะไรที่คล้าย ๆ กันกับความเจ็บปวดในมนุษย์ ยกตัวอย่างเช่น หลังจากการผ่าตัดเอาหมอนรองสันหลังที่ยื่นเบียดเส้นประสาทออก คนไข้อาจจะยังรู้สึกเจ็บต่อไป นอกจากนั้นแล้ว ทารกที่ขริบหนังหุ้มปลายองคชาตโดยไม่ได้ให้ยาชา ปรากฏว่ามีแนวโน้มที่จะตอบสนองแรงขึ้นเนื่องจากการฉีดยา การฉีดวัคซีน หรือวิธีการทางแพทย์อื่น ๆ การตอบสนองรวมทั้งร้องไห้มากขึ้น หัวใจเต้นเร็วขึ้น และหายใจเร็วขึ้น


title: การทำให้ไว

text:
การไวเจ็บเหตุประสาทส่วนกลาง (central sensitization) เกิดขึ้นเมื่อโนซิเซ็ปเตอร์ที่มีใยประสาทแบบ C ส่งสัญญาณซ้ำ ๆ แล้วทำให้นิวรอนในปีกหลังของไขสันหลังตอบสนองเพิ่มขึ้นเรื่อย ๆ เป็นกระบวนการที่เรียกว่า "wind-up" โดยเชื่อว่าหน่วยรับกลูตาเมตแบบ N-Methyl-D-aspartate (NMDA receptor) มีส่วนร่วม
เป็นกระบวนการที่เป็นไปตราบชั่วที่ยังมีสิ่งเร้าอยู่


title: การทำให้ไว

text: นอกจากนั้น การได้รับสิ่งเร้าอันตรายเป็นเวลานานจะทำให้เกิดการเปลี่ยนแปลงระยะยาวต่อนิวรอนในปีกหลังของไขสันหลัง (เช่น allodynia) คล้ายกับ long-term potentiation (LTP) ที่เกิดในวงจรประสาทต่าง ๆ ในสมอง การกระตุ้นได้ง่ายขึ้นของนิวรอนในปีกหลังจะเป็นเหมือนกับการจำข้อมูลที่ได้จากโนซิเซ็ปเตอร์


title: การทำให้ไว

text: ในคนไข้บางกรณี การตอบสนองที่แปรไปของนิวรอนในปีกหลังของไขสันหลัง จะมีผลลดระดับขีดเริ่มเปลี่ยนของความเจ็บปวดแล้วทำให้เจ็บเอง (spontaneous) ตัวอย่างหนึ่งที่น่าทึ่งก็คือ phantom limb pain ที่คนไข้ผ่าตัดเอาแขนขาออกแต่ต่อมายังรู้สึกเจ็บในส่วนอวัยวะที่ตัดออกไปแล้ว ซึ่งมีเหตุส่วนหนึ่งจากการใช้ยาสลบเมื่อผ่าตัดแต่ไม่ใช้ยาชาเฉพาะที่ ทำให้โนซิเซ็ปเตอร์และวงจรประสาทที่เกี่ยวข้องยังทำงานเมื่อกำลังตัด จึงเกิดกระบวนการไวเจ็บเหตุประสาทส่วนกลาง (ที่ไขสันหลัง) ดังนั้น ต่อมาแพทย์จึงเริ่มใช้ทั้งยาสลบและยาชาที่ไขสันหลังเพื่อลดปัญหานี้


title: การทำให้ไว

text: อนึ่ง แม้การไวเจ็บจะเริ่มมาจากการทำงานของโนซิเซ็ปเตอร์ แต่ผลของมันก็สามารถกระจายไปยังการรับความรู้สึกแบบอื่น ๆ เช่นตัวรับแรงกลที่มีขีดเริ่มเปลี่ยนต่ำ ดังนั้น สิ่งเร้าที่ปกติไม่ทำให้เจ็บเช่นสัมผัสเบา ๆ จะทำให้นิวรอนที่ส่งสัญญาณความเจ็บปวดในปีกหลังของไขสันหลังเริ่มทำงานแล้วทำให้รู้สึกเจ็บ ภาวะการเกิดความเจ็บปวดจากสิ่งเร้าที่ไม่เป็นอันตรายเรียกว่า allodynia ซึ่งสามารถเป็นอย่างคงยืนหลังจากประสบกับสิ่งเร้าที่ทำให้เจ็บเป็นชั่วโมง ๆ


title: การทำให้ไว

text:
การทำให้ไวข้ามกลุ่ม (Cross-sensitization) เป็นปรากฏการณ์ที่การไวต่อสิ่งเร้าหนึ่งกระจายไปไวกับสิ่งเร้าอีกอย่างหนึ่ง ซึ่งมีผลขยายการตอบสนองต่อสิ่งเร้าทั้งสองอย่าง
ยกตัวอย่างเช่น ยาเสพติดมีผลให้ไวสารข้ามกลุ่ม โดยไวทั้งทางประสาทและพฤติกรรมที่ได้กำหนดแล้วอย่างชัดเจน
เช่น การตอบสนองทางการเคลื่อนไหวที่ไวต่อสารอย่างหนึ่ง จะทำให้ตอบสนองทางการเคลื่อนไหวต่อสารอื่น ๆ อีกด้วย
โดยนัยเดียวกัน การไวต่อรางวัล/ความรู้สึกเป็นสุข (reward sensitization) เพราะยาเสพติดชนิดหนึ่งอาจทำให้ไวต่อสารอีกอย่างหนึ่งด้วย (reward cross-sensitization)
ซึ่งทำระบบรางวัลให้ไวต่อยาเสพติดในกลุ่มเดียวกัน หรือแม้แต่สิ่งเร้าตามธรรมชาติที่ก่อความสุขอื่น ๆ


title: การทำให้ไว

text:
มีการแสดงนัยว่า กระบวนการนี้อาจเป็นเหตุเกิดหรือเป็นกลไกเกื้อหนุนพยาธิสภาพต่าง ๆ หลายอย่างที่ไม่สัมพันธ์กันรวมทั้ง การติดยาเสพติด ภูมิแพ้ โรคหืด และกลุ่มอาการที่ยังไม่สามารถอธิบายได้ทางการแพทย์ต่าง ๆ รวมทั้งไฟโบรไมอัลเจียและความไวต่อสารเคมีต่าง ๆ (multiple chemical sensitivity) ที่มีใช้อย่างทั่วไป
การทำให้ไวยังอาจมีส่วนในโรคจิตต่าง ๆ รวมทั้งความผิดปกติที่เกิดหลังความเครียดที่สะเทือนใจ โรคตื่นตระหนก และความผิดปกติทางอารมณ์


title: ยุทธการที่ป่าทูโคล่า

text: ยุทธการที่ป่าทูโคล่า(, )หมายถึงหนึ่งในการสู้รบครั้งแรกของสงครามโลกครั้งที่สองในช่วงระหว่างการบุกครองโปแลนด์,ปี ค.ศ. 1939 การรบได้เริ่มต้นขึ้นเมื่อวันที่ 1 กันยายนและยุติลงในวันที่ 5 กันยายนด้วยชัยชนะครั้งสำคัญของเยอรมัน เนื่องจากการขาดในการประสานงานและการบังคับบัญชาการของฝ่ายโปแลนด์และฝ่ายเยอรมันมีจำนวนมากกว่าและยุทธวิธีที่เหนือกว่า เยอรมันสามารถทำลายกองทัพโปแลนด์ในพอเมอเรเนียและเชื่อมต่อแผ่นดินใหญ่เยอรมนีกับปรัสเซียตะวันออก,บุกผ่านฉนวนโปแลนด์ ต้องสังเกตว่าการรบครั้งเป็นการต่อสู้กับความต้องการของนายพล Wladyslaw Bortnowski ที่เชื่อว่าฉนวนไม่ควรได้รับการปกป้องและได้ถามต่อหลายครั้งในการอนุญาตให้ถอดถอนหน่วยกองกำลังของเขาออกจากฉนวน


title: Anesthesia dolorosa

text:
Anesthesia dolorosa หรือ anaesthesia dolorosa หรือ deafferentation pain เป็นความเจ็บปวดในบริเวณที่ไม่สามารถรู้สึกสัมผัส (ปกติที่ใบหน้า)
เป็นอย่างต่อเนื่อง แสบร้อน ปวด หรือรุนแรง
อาจเป็นผลข้างเคียงของการผ่าตัดที่ส่วนใดส่วนหนึ่งของระบบประสาทไทรเจมินัล โดยจะเกิดขึ้นในคนไข้ 1-4% ที่ผ่านการผ่าตัดนอกระบบประสาทส่วนกลางเนื่องจากอาการปวดประสาทไทรเจมินัล (trigeminal neuralgia)
โดยยังไม่มีวิธีการรักษาใด ๆ ที่ได้ผล
แม้จะมีเทคนิคหลายอย่างที่ลองดูแล้ว แต่ก็ได้ผลน้อยหรือมีผลแบบผสม
ส่วนการผ่าตัดรักษาประเมินได้ยาก เพราะงานศึกษาที่ตีพิมพ์มีคนไข้หลายประเภทรวมกันจำนวนน้อยและไม่ตามผลการรักษาในระยะยาว
เทคนิคที่ลองแล้วรวมทั้ง


title: ความเจ็บปวดที่เกิดจากจิตใจ

text:
ความเจ็บปวดที่เกิดจากจิตใจ หรือ อาการปวดเหตุจิตใจ
เป็นความเจ็บปวดทางกายที่ปัจจัยทางจิตใจ ทางอารมณ์ และทางพฤติกรรม อาจเป็นเหตุ เป็นตัวเพิ่ม หรือเป็นตัวเกื้อกูลให้คงยืน


title: ความเจ็บปวดที่เกิดจากจิตใจ

text:
การปวดศีรษะ ปวดหลัง และปวดท้อง เป็นรูปแบบซึ่งสามัญที่สุดของอาการปวดเหตุจิตใจ
และอาจเกิดกับบุคคลที่มีความผิดปกติทางจิตแม้จะน้อย
แต่เกิดบ่อยกว่ากับบุคคลที่สังคมไม่ยอมรับ อกหัก เศร้าเสียใจ หรือที่ผ่านเหตุการณ์ซึ่งสร้างความทุกข์อื่น ๆ


title: ความเจ็บปวดที่เกิดจากจิตใจ

text:
คนไข้มักมีมลทินทางสังคม เพราะทั้งแพทย์พยาบาลและบุคคลทั่วไป มักคิดว่าความเจ็บปวดแบบนี้ไม่จริง
แต่ผู้ชำนาญการจะพิจารณาว่า มันไม่ได้จริงหรือเจ็บน้อยกว่าความเจ็บปวดที่มีเหตุอื่น ๆ


title: ความเจ็บปวดที่เกิดจากจิตใจ

text:
องค์กรสากล International Association for the Study of Pain (IASP) นิยามความเจ็บปวดว่า "เป็นประสบการณ์ทางประสาทสัมผัสและทางอารมณ์ ที่สัมพันธ์กับโอกาสหรือการเกิดขึ้นจริง ๆ ของความเสียหายในเนื้อเยื่อ "หรือที่บอกโดยใช้คำซึ่งกล่าวถึงความเสียหายเช่นนั้น""
(เพิ่มการเน้น) โดยมีหมายเหตุดังต่อไปนี้
แพทยศาสตร์จัด psychogenic pain หรือ psychalgia ว่าเป็นรูปแบบหนึ่งของความเจ็บปวดเรื้อรัง (chronic pain) ในชื่อว่า "persistent somatoform pain disorder" (โรคเจ็บปวดคงยืนที่มีอาการทางกาย)
หรือ "functional pain syndrome" (อาการเจ็บปวดที่มีผลต่อสรีรภาพหรือจิตใจ)
เหตุอาจสัมพันธ์กับความเครียด ความขัดแย้งทางจิตใจที่ไม่ได้ระบาย ปัญหาจิตใจ-สังคม และความผิดปกติทางจิตต่าง ๆ
ผู้ชำนาญการบางพวกเชื่อว่า ความเจ็บปวดเรื้อรังชนิดนี้ มีเพื่อเป็นเครื่องล่อใจเพื่อกันอารมณ์ที่เป็นอันตราย เช่นความโกรธและความเดือดดาล ไม่ให้ปรากฏ
แต่ก็เป็นเรื่องขัดแย้งกันถ้าจะสรุปว่า ความเจ็บปวดเรื้องรังล้วนเกิดจากเหตุทางจิตใจ
การรักษาอาจรวมจิตบำบัด ยาแก้ซึมเศร้า ยาระงับปวด และวิธีการรักษาอื่น ๆ ที่ช่วยการเจ็บปวดเรื้อรังโดยทั่ว ๆ ไป


title: ปองภพ รัตนแสงโชติ

text: ปองภพ รัตนแสงโชติ (หรือ Mickie) เป็นนักกีฬาอีสปอร์ตชาวไทย ที่ปัจจุบันเป็นผู้เล่นให้กับทีมแดลลัส ฟิวเอล หรือเดิมชื่อ เอ็นวีอัส ในโอเวอร์วอตช์ลีก อีกทั้งยังเคยเข้าร่วมการแข่งขัน พอยต์แบลงก์อินเตอร์เนชันแนลแชมเปียนชิป 2015


title: ปองภพ รัตนแสงโชติ

text: นายปองภพ รัตนแสงโชติ ชื่อเล่นว่า มิก หรือ มิกกี้ ในวงการเกมมีนามว่า Mickie เกิดวันที่ 28 ตุลาคม พ.ศ. 2536 เป็นนิสิตอยู่ที่มหาวิทยาลัยเกษตรศาสตร์ คณะวิทยาศาสตร์ สาขาวิทยาการคอมพิวเตอร์ ชั้นปีที่ 4 แต่ปัจจุบันได้อยู่ในสถานะลาพักการศึกษา ด้วยเหตุที่ต้องเป็นนักกีฬาหรือเป็นผู้เล่นให้กับทีมแดลลัส ฟิวเอล หรือเดิมชื่อ ของโอเวอร์วอตช์ลีก ในปัจจุบัน


title: ปองภพ รัตนแสงโชติ

text: ชีวิตวัยเด็กของมิกนั้นคลุกคลีกับร้านเกมอยู่เป็นประจำ เพราะคุณแม่ของมิกอนุญาตให้เล่นเกมตั้งแต่เด็ก ๆ คือเกม คอนทรา ซึ่งคุณแม่ของมิกทำอาชีพเป็นคนขายประกันจึงฝากให้มิกอยู่ร้านเกม พอตกเย็นแม่ก็จะรับเขากลับบ้าน โดยคุณแม่จะต้องมีงานทำอยู่ตลอดเวลาเลยทำการฝึกให้มิกสามารถที่จะตัดสินใจได้ด้วยตัวเองตั้งแต่เด็ก ๆ โดยมิกกี้เองได้เริ่มการแข่งขันเกมครั้งแรกเมื่อเขาอายุ 14 ปี หลังจากนั้นได้รางวัลกลับมาจึงทำให้เขาคิดว่า "การเอาเวลาว่างไปเล่นเกมนั้นจะมีประโยชน์มากขึ้น ถ้าหากเราได้ไปแข่งขัน" นับตั้งแต่นั้นมาก็เริ่มต้นการแข่งขันแบบจริงจังมากขึ้น


title: ปองภพ รัตนแสงโชติ

text: มิกกี้ได้เริ่มต้นแข่งขันเกมครั้งแรกเมื่อตอนเขาอายุ 14 ปี โดยคว้าอันดับที่สองในรุ่น Junior ของการแข่งขัน ATC2008 จากเกมเต้นอย่างออดิชั่น แล้วได้เป็นตัวแทนแข่งขันใน E-Star Seoul 2009 ต่อจากนั้นก็ได้อันดับหนึ่งของประเทศไทยใน ATC2009 ประเภทเดี่ยว, อันดับหนึ่งของประเทศไทยใน ATC2010 Normal Mode, อันดับสามของประเทศไทย ATC2011 ประเภท FAM และผลงานล่าสุดของเกมนี้คือ ATC2012 ประเภท FAM และอันดับหนึ่ง ATC2013 ประเภท FAM ตามลำดับ ในปี พ.ศ. 2557 (ค.ศ. 2014) ได้เป็นพรีเซนเตอร์ให้กับกิจกรรมแดนซ์ดันดาวประจำเดือนตุลาคมให้กับเกมดังกล่าวอีกด้วย


title: ปองภพ รัตนแสงโชติ

text: ในช่วงปี พ.ศ. 2554 (ค.ศ. 2011) ในเดียวกันนั้นมิกกี้เองก็ได้เข้าร่วมทีม GZ Neolution E-Sports และสามารถคว้าแชมป์ของเกมได้ถึงสองรายการด้วยกันอันได้แก่ อีเสตชันเดทแมตซ์ และ พอยต์แบลงก์ไทยแลนด์แชมเปี้ยนชิพ โดยเขาเองก็ใช้เวลาฝึกซ้อมเพียงแค่สองเดือนเท่านั้น แต่ทีมดังกล่าวก็มีอันต้องเลิกไปด้วยเหตุผลเรื่องของงาน


title: ปองภพ รัตนแสงโชติ

text: เมื่อปี พ.ศ. 2557 (ค.ศ. 2014) เดียวกันนั้นก็ได้กลับมาเล่นในนามทีม NYS by Neolution E-sports โดยได้ลงแข่งในรายการพอยต์แบลงก์ไทยแลนด์แชมเปี้ยนชิพ สามารถเอาชนะทีมใหญ่ 2 ทีมได้แต่แพ้พ่ายให้กับทีมเต็มหนึ่งอย่างทีม "แมงโก" ในรอบชิงชนะเลิศ หลังจากจบรายการแข่งขันก็เลิกเล่นไปเนื่องจากไม่มีรายการแข่งขันใดที่ใช้กติกาเลือด 100 ซึ่งเป็นกติกาที่เหมาะกับสไตล์ของตัวมิกกี้เอง


title: ปองภพ รัตนแสงโชติ

text: ปีล่าสุดของเกมนี้คือ พ.ศ. 2558 (ค.ศ. 2015) สมาชิกของทีม GZ ได้เลิกเล่นไปหนึ่งคน มิกกี้จึงถูกชักชวนเข้ามาร่วมทีมอีกครั้งเพื่อแข่งขันในรายการพอยต์แบลงก์ไทยแลนด์แชมเปี้ยนชิพ ซึ่งรอบคัดเลือกจะใช้กติกาเลือด 132 แต่รอบสุดท้ายมีการใช้กติกาเลือด 100 ตัวมิกกี้เองต้องใช้เวลาประมาณ 2 เดือนในการฝึกซ้อมร่วมกับทีมและสามารถคว้าแชมป์ได้สำเร็จ


title: ปองภพ รัตนแสงโชติ

text: หลังจากที่มิกกี้เลิกเล่นเกมไปก็ได้กลับมาแข่งขันเกมอีกครั้งกับเกมใหม่ของเขานั่นคือ "โอเวอร์วอตช์" เพราะเพื่อนที่ตนรู้จักในสมัยประถม ได้ชวนให้เข้าทีมจากทีมเดิมที่เคยมีอยู่ห้าคน ในตอนแรกมิกกี้ไม่คิดที่อยากจะรู้จักและซื้อเกมนี้เลยด้วยซ้ำเพราะราคาเกมนั้นสูงไปสำหรับเขา แต่เพื่อนนั้นก็ให้ข้อเสนอต่อว่าจะรวมเงินในทีมซื้อให้เขา มิกกี้เองก็ได้ไตร่ตรองคิดถี่ถ้วนแล้วว่าถ้าหากถ้าหากวันหนึ่งเขาเลิกเล่นไปแล้วให้เพื่อนซื้อให้ก็จะเกรงใจและเสียดายเปล่า ๆ เขาจึงตัดสินใจซื้อเกมนี้โดยทันที แต่ทว่าทีมของเพื่อนที่ชักชวนก็ดันยุบทีมเสียก่อน หลังจากนั้นก็ได้ถูกชักชวนให้เข้าร่วมทีมใหม่ที่ชื่อว่า "วีดไทม์"


title: ปองภพ รัตนแสงโชติ

text: เริ่มต้นการแข่งขันภายในประเทศไทยด้วยรายการแข่งขัน โอเวอร์วอตช์ไทยแลนด์: เดอะ เฟิร์ส ทัวร์นาเมนต์ เป็นการแข่งขันเกมนี้ครั้งแรกในไทยและทีมวีดไทม์ก็ได้รางวัลชนะเลิศของรายการนี้ ต่อมาก็ได้แข่งขัน ทีอีเอสแอล: โอเวอร์วอตช์ รีคอล ทัวร์นาเมนต์ก็ได้รางวัลชนะเลิศเป็นรายการที่สองและรายการในประเทศล่าสุดนั่นคือ โอเวอร์วอตช์ไทยแลนด์ทัวร์นาเมนต์ 2016 ได้รับรางวัลชนะเลิศ ซึ่งได้รางวัลชนะเลิศถึงสามรายการติดต่อกัน หลังจากนั้นในช่วงเดือนกันยายน โอเวอร์วอตช์เองก็ได้มีรายการแข่งขันระดับโลกอย่าง "โอเวอร์วอตช์เวิลด์คัพ 2016" ซึ่งมิกกี้ได้เป็นหนึ่งในตัวแทนทีมชาติไทยที่ได้เข้าร่วมแข่งขัน รวมถึง โอเวอร์วอตช์เวิลด์คัพ 2017 ที่เป็นอีกปีของการเป็นตัวแทนทีมชาติไทยอีกหนึ่งครั้ง แต่ด้วยทั้งสองครั้งนี้ก็ยังไม่สามารถฝ่าฟันไปถึงรอบเพลย์ออฟได้


title: ปองภพ รัตนแสงโชติ

text: ในปีพ.ศ. 2559 (ค.ศ. 2018) ที่ได้มีการแข่งขันโอเวอร์วอตช์เวิลด์คัพ 2016 ในช่วงเวลานั้นมิกกี้เองก็ได้ถูกขอที่อยู่ในการติดต่อเป็นสไกป์เอาไว้ติดต่อในภายหลัง ซึ่งผู้ที่ขอที่อยู่กับเขานั้นก็คือ เดนนิส ฮาเวลกา หรือ INTERNETHULK หัวหน้าทีม ในช่วงเวลานั้น หลังจากที่มิกกี้กลับมายังประเทศไทยเวลาเดียวกันทีมเองก็กำลังแข่งขันในรายการ OGN Overwatch APEX Season 1 ที่ประเทศเกาหลีใต้ ระหว่างนั้นทางทีมได้เข้ารอบเพลย์ออฟไปแล้วแต่เกิดเหตุการณ์ที่ผู้เล่นนั้นขาดไปหนึ่งคน เดนนิสจึงได้ติดต่อมายังสไกป์ของเขาเพื่อชักชวนเขาไปเป็นตัวแทนของผู้เล่นที่ขาดไปที่เกาหลีใต้ในอาทิตย์ถัดไป มิกกี้เองก็ตอบรับทันที และในเวลานั้นก็ได้แยกจากทีมสวีตไทม์"(ที่เปลี่ยนชื่อจากวีดไทม์ในตอนหลัง)"ไปในที่สุด ทางเดนนิสก็ได้จัดการเรื่องค่าตั๋วเครื่องบิน ค่าเดินทาง ค่าที่พักหรือค่าใช้จ่ายให้ทุกอย่าง เพียงแต่เขาต้องเดินทางไปหาเดนนิสที่โรงแรมด้วยตัวเอง หลังจากที่มิกกี้ได้แข่งขันเป็นตัวแทนผู้เล่นให้กับ ในฤดูกาลแรกนั้นทีมก็ประสบผลสำเร็จเป็นอย่างสูงด้วยการคว้าแชมป์ของรายการประจำฤดูกาลได้ ซึ่งเป็นรายการที่เขามีศักยภาพในการเล่นดีที่สุดที่เคยมีมาอย่างน่าประหลาดใจ หลังจากรายการดังกล่าวได้แชป์ไปก็ได้ถูกชักชวนให้ไปลองเล่นแข่งขันอีกหนึ่งรายการคือ เมเจอร์ลีกเกมมิ่งเวกัส 2016 ที่เขาได้แชมป์อีกหนึ่งรายการ ในวันนั้นเจ้าของทีมได้ตัดสินใจให้มิกกี้เซ็นสัญญาเป็นผู้เล่นตัวจริงในทีมตั้งแต่นั้นเป็นต้นมา


title: Allochiria

text:
Allochiria (จากภาษากรีกโดยแปลว่า อีกมือหนึ่ง, อีกข้างหนึ่ง) เป็นความผิดปกติของระบบประสาท ที่คนไข้ตอบสนองต่อสิ่งเร้าซึ่งปรากฏที่ร่างกายด้านหนึ่ง เหมือนกับอยู่ในด้านตรงกันข้าม
ปกติเป็นการย้ายข้างแบบอสมมาตรของสิ่งเร้าจากด้านหนึ่งของร่างกาย (หรือแม้รอบ ๆ ตัวจากด้านนั้นทั้งหมด) ไปในด้านตรงกันข้าม
ดังนั้น สัมผัสที่ข้างซ้ายของร่างกาย จะปรากฏเหมือนกับปรากฏที่ข้างขวา ซึ่งเรียกว่า somatosensory allochiria
ถ้าเป็นการได้ยินหรือการเห็นที่เสียหาย เสียง (เช่นเสียงพูด) จะปรากฏต่อคนไข้ว่าได้ยินจากด้านตรงข้ามที่เกิดจริง ๆ และสิ่งที่เห็นก็เช่นเดียวกัน
บ่อยครั้ง คนไข้อาจแสดงอาการของ allochiria เมื่อลอกวาดภาพ
เป็นอาการที่บ่อยครั้งเกิดพร้อมกับภาวะละเลยกึ่งปริภูมิ (unilateral neglect) ซึ่งมีเหตุร่วมกัน คือความเสียหายต่อสมองกลีบข้างด้านขวา


title: Allochiria

text:
allochiria บ่อยครั้งจะสับสนกับ alloesthesia ซึ่งความจริงเป็น "allochiria เทียม"
"allochiria แบบแท้" เป็นอาการของ dyschiria บวกกับภาวะละเลยกึ่งปริภูมิ
ส่วน dyschiria ก็คือความผิดปกติในการกำหนดตำแหน่งความรู้สึก เนื่องจากอาการ dissociation ระดับต่าง ๆ เป็นความพิการที่ไม่สามารถบอกว่า กำลังสัมผัสด้านไหนของร่างกายจริง ๆ


title: Allochiria

text:
Allochiria โดยหลักจะเห็นพร้อมกับภาวะละเลยกึ่งปริภูมิ ซึ่งปกติจะมีเหตุจากรอยโรคที่สมองกลีบข้างด้านขวา
คนไข้ที่มีอาการ allochiria จะรู้สึกทุกอย่าง แต่จะไม่ชัดเจนว่า กำลังสัมผัสข้างไหนของร่างกาย
แต่ตำแหน่งก็ยังบอกได้ชัดเพียงแต่กลับข้าง โดยมักจะรู้สึกระคายที่แขนขาที่ตรงกันด้วย
คนไข้จะสงสัยหรือจะผิดพลาดว่า สัมผัสข้างไหนของร่างกายกันแน่ ในขณะที่ความรู้สึกต่าง ๆ รวมทั้งการกำหนดตำแหน่งจะเป็นปกติ


title: Allochiria

text:
อาการนี้สัมพันธ์กับรอยโรคในระบบประสาท, อัมพาตครึ่งซีก (hemiplegia), โรคปลอกประสาทเสื่อมแข็ง, โรคไขสันหลังเสื่อมเหตุซิฟิลิส (tabes dorsalis), ความบาดเจ็บในไขสันหลังข้างเดียว (unilateral), โรคเมนิแยร์, โรคฮิสทีเรีย, และ symmetrical gangrene
โดยเป็นความรู้สึกเกี่ยวกับสัมผัส ความเจ็บปวด การรับรู้เกี่ยวกับกล้ามเนื้อ การรับรู้อุณหภูมิ การเห็น การได้กลิ่น การได้ยิน และปฏิกิริยาต่อกระแสไฟฟ้า
Allochiria สามารถเกิดในส่วนไหนของร่างกายก็ได้
บางครั้งอาจเป็นทั้งสองด้าน บางครั้งอาจจำกัดอยู่เฉพาะส่วนในร่างกาย
เป็นอาการที่เด่นเพราะเชื่อมกับประสาทสัมผัสแบบต่าง ๆ และเพราะบางครั้ง สิ่งเร้าที่เฉพาะเจาะจงเท่านั้นจะทำให้เกิดอาการ


title: Allochiria

text:
นี้เกิดขึ้นเมื่อมีรีเฟล็กซ์กล้ามเนื้อต่อไฟฟ้าแบบกลับข้าง
ซึ่งพบที่ใบหน้า แขน และขา
เช่น กระไฟฟ้าที่หน้าข้างหนึ่งจะทำให้กล้ามเนื้อของหน้าอีกข้างหนึ่งเกร็ง แม้ด้วยกระแสไฟฟ้าที่อ่อนมากโดจนกระทั่งว่า ใบหน้าที่ปกติจะไม่มีปฏิกิริยาอะไรเลย
อีกตัวอย่างก็คือ กระแสไฟฟ้าที่แขนท่อนปลายข้างหนึ่ง จะทำให้แขนอีกข้างหนึ่งขยับ


title: Allochiria

text:
จุดสำคัญก็คือ กระแสไฟฟ้าอาจมีผลต่อส่วนที่ไกลกันในระบบประสาท
ส่วนที่ไกลอาจจะอยู่ในซีกเดียวกันของร่างกาย หรืออยู่ในซีกตรงกันข้ามซึ่งบ่อยกว่า
อวัยวะซีกซ้ายขวาจะอยู่ "ใกล้กว่า" อวัยวะด้านบนล่างข้างเดียวกัน เพราะการจัดระเบียบของเซลล์/ใยประสาทในไขสันหลัง
ไม่ใช่เพราะความสับสนระหว่างด้านซ้ายขวาที่คนไข้อาจมี


title: Allochiria

text: นี่เกิดเมื่อให้คนไข้ขยับส่วนร่างกายข้างที่เสียหาย คนไข้จะขยับอวัยวะซีกตรงกันข้ามโดยรู้สึกว่า ตนได้ขยับตามที่บอกแล้ว


title: Allochiria

text: คนไข้จะมีรีเฟล็กซ์ตอบสนองต่อการกระตุ้นที่ส้นเท้าหรือต้นขาด้านในที่ขาซีกตรงข้าม


title: Allochiria

text: เมื่อแนบส้อมเสียงเข้าที่หูข้างหนึ่ง คนไข้จะตอบสนองด้วยอาการต่าง ๆ รวมทั้งความเจ็บปวดและหูอื้อ ในหูตรงกันข้าม


title: Allochiria

text:
คนไข้จะเห็นสิ่งของที่อยู่ข้างหนึ่งของลานสายตา เหมือนอยู่กับในลานสายตาซีกตรงข้าม
ในกรณีหนึ่งในสองกรณีที่เคยบันทึกไว้ สิ่งที่เห็นในตาขวาที่เปิด คนไข้ปกติจะบอกว่าเห็นด้วยตาซ้าย แม้ว่าตาซ้ายจะปิดอยู่
ส่วนในอีกกรณีหนึ่ง แม้คนไข้จะรู้จักวัตถุมีสีซึ่งแสดงที่ตาข้างซ้าย แต่ยืนยันว่าเห็นสีนั้นด้วยตาขวา


title: Allochiria

text:
คนไข้บอกว่ารู้รสสิ่งของที่ถูกลิ้นซีกหนึ่ง ด้วยส่วนลิ้นอีกซีกหนึ่ง
นอกจากนั้น สัมผัสที่ลิ้นก็รู้สึกที่ซีกตรงกันข้ามเช่นกัน
alloesthesia หรือ allesthesia (มาจากภาษากรีกว่า allache = การรับรู้ที่อื่น) หรือ false allochiria เป็นคำที่พจนานุกรมจำนวนมากแสดงนิยามเดียวกันกับ allochiria และแม้แต่แสดงรากศัพท์ภาษากรีกเดียวกัน
โดยนายแพทย์โทมัส เกรนเจอร์ สตัวร์ต ได้เริ่มใช้คำนี้ในบทความที่พิมพ์ใน "British Medical Journal" ในปี 2437
แต่กรณีคนไข้ที่ นพ. สตัวร์ตเจอโดยหลักเป็นความรู้สึกซึ่งย้ายที่แบบสูงต่ำอย่างสม่ำเสมอจากจุดเดิม
Alloesthesia เป็นความรู้สึกที่ผิดพลาดหรือไม่สมบูรณ์เกี่ยวกับสิ่งเร้า และอาจมีความผิดปกติในการรับรู้อื่น ๆ เช่น การหนดตำแหน่งของความรู้สึก (Localization of sensation)


title: Allochiria

text:
ในกรณีคนไข้หนึ่ง ซึ่งกำหนดโรคอย่างไม่ถูกต้องว่าเป็น allochiria สิ่งเร้าที่แนบกระทบกระพุ้งแก้มข้างใน คนไข้จะรู้สึกเหมือนอยู่ข้างนอก
ในอีกกรณีหนึ่ง การสัมผัสที่นิ้วชี้ทำให้รู้สึกที่นิ้วโป้ง
False allochiria อาจเกิดในกรณีที่เส้นประสาททั้งสองซีกเกิดเสียหาย เช่น ประสาทอักเสบหลายเส้น (multiple neuritis)
และแม้จะไม่พบกรณีคนไข้เช่นนี้อีก แต่ก็ชัดเจนว่า อาการตามที่กล่าวแล้วไม่ใช่ allochiria


title: Allochiria

text:
ใน dyschiria (dyscheiria) การกำหนดซีกร่างกายผิดเป็นความผิดพลาดที่เฉพาะเจาะจง และเป็นอิสระจากความบกพร่องอื่น ๆ ในการรับรู้สิ่งเร้า
กล่าวอีกอย่างก็คือ คนไข้อาจรู้ทุกอย่าง ๆ เกี่ยวกับสิ่งเร้าหนึ่ง ๆ ที่เป็นประเด็นรวมทั้งตำแหน่ง แต่จะไม่รู้ว่าอยู่ซีกไหนของร่างกาย
หลักฐานแสดงว่า นี่เป็นความบกพร่องทางประสาทที่เฉพาะเจาะจง
และมีหลายรูปแบบรวมทั้ง achiria, allochiria, และ synchiria


title: Allochiria

text:
Achiria (acheiria) เรียกอีกอย่างหนึ่งว่า simple allochiria หมายถึงการไม่สามารถบอกซีกร่างกายที่เกิดความรู้สึก
โดยมีองค์ประกอบในระบบรับความรู้สึก (sensory) การเคลื่อนไหว (motor) และการระลึกรู้ความรู้สึกของตนเอง (introspective)
ในการรับความรู้สึก สิ่งเร้าที่กระทบกับส่วนที่เสียหายจะไม่ทำให้รู้ซีกของร่างกาย
ในการเคลื่อนไหว ถ้าบอกให้คนไข้ขยับแขนขาที่เป็นประเด็น คนไข้จะไม่สามารถทำได้โดยไม่บอกโดยวิธีอื่น ๆ นอกเหนือจากคำว่าซ้ายขวา
เหตุผลก็อาจคือ คนไข้ได้เสียความรู้เกี่ยวกับความหมายของคำเหล่านี้โดยสิ้นเชิง หรือโดยเกี่ยวกับเหตุการณ์ทั้งหมดที่เนื่องกับแขนขาที่เป็นประเด็น
ในการระลึกรู้ คนไข้จะระลึกถึงสิ่งเร้าที่มากระทบซีกร่างกายที่เป็นปัญหาไม่ได้
แล้วบอกว่า แม้เขาจะรู้ว่ามีส่วนนี้ แต่ก็ไม่รู้สึก


title: Allochiria

text:
อาการของ Allochiria (allocheiria) ก็คือ เมื่อสิ่งเร้าปรากฏที่ร่างกายซีกหนึ่ง แต่กลับรู้สึกย้ายที่ไปยังซีกร่างกายตรงกันข้ามจุดเดียวกัน
โดยมีอาการในการรับความรู้สึก (sensory) การเคลื่อนไหว (motor) และการระลึกรู้ความรู้สึกของตนเอง (introspective)
ในกรณีการรับความรู้สึก จุดที่ย้ายที่ในซีกตรงข้ามจะมีลักษณะสมมาตรอย่างสมบูรณ์กับจุดที่ถูกจริง ๆ เป็นอาการที่ทำให้มักเสนอว่า allochiria เป็นเพียงแค่ความปั่นป่วนในการกำหนดตำแหน่งความรู้สึกเท่านั้น
ในกรณีการเคลื่อนไหว ถ้าให้คนไข้เคลื่อนไหวซีกที่มีปัญหา
เขาจะเคลื่อนไหวซีกตรงข้ามโดยรู้สึกว่า ตนเองกำลังขยับเหมือนตามที่บอก
ในกรณีการระลึกรู้ความรู้สึก คนไข้จะสามารถระลึกถึงความรู้สึกว่าซีกไหน เฉพาะเมื่อเร้าหรือขยับอวัยวะซีกตรงข้ามที่ไม่มีปัญหา


title: Allochiria

text:
Synchiria (syncheiria) เป็นรูปแบบหนึ่งของ dyschiria ที่สิ่งเร้าซึ่งกระทบกับด้านหนึ่งของร่างกาย คนไข้จะรู้สึกทั้งสองซีก
โดยมีอาการในการรับความรู้สึก (sensory) การเคลื่อนไหว (motor) และการระลึกรู้ความรู้สึกของตนเอง (introspective)
ในการรับความรู้สึก การมีสิ่งเร้ากระทบอวัยวะที่มีปัญหา จะทำให้เกิดความรู้สึกพร้อม ๆ กันทั้งสองซีกของร่างกายตามจุดที่กระทบ
ในการเคลื่อนไหว ถ้าให้คนไข้ขยับส่วนที่มีปัญหา คนไข้จะขยับทั้งสองด้านแม้จะรู้สึกเหมือนขยับข้างที่มีปัญหาข้างเดียว
ในการระลึกรู้ความรู้สึก คนไข้จะไม่สามารถรู้ข้างได้นอกเหนือจากความรู้สึกที่มาจากสองข้างพร้อม ๆ กัน


title: Allochiria

text:
มีคนไข้หลายกรณีที่แสดงอาการ allochiria
ในการสร้าง/วาดภาพ คนไข้จะย้ายสิ่งที่อยู่ด้านซ้ายไปด้านขวา แต่จะไม่เห็นหรือแก้ปัญหานี้
คนไข้บางส่วนจะแสดงอาการเมื่อลอกหรือวาดรูปนาฬิกาจากความจำ
ความบกพร่องบางอย่างอาจทำให้คนไข้สร้าง/วาดสิ่งที่อยู่ด้านซ้ายขวาไปยังด้านเดียวกัน
เช่น คนไข้อาจเขียนหลักชั่วโมงของนาฬิกาทั้งหมดให้อยู่ทางซีกขวา
แต่ก็ยังมีการย้ายที่แบบอื่น ๆ เมื่อคนไข้วาดรูปเช่นนี้


title: Allochiria

text:
รูปที่เห็นเป็นตัวอย่างการวาดภาพนาฬิกาของคนไข้ภาวะละเลยกึ่งปริภูมิที่มีอาการ allochiria
คนไข้ไม่วาดด้านซ้ายของนาฬิกา
แม้คนไข้จะบอกได้ว่า นาฬิกามีหน้าปัดข้างซ้าย แต่ก็ไม่สามารถบอกได้ว่า รูปที่วาดไม่สมบูรณ์
ซึ่งแสดงนัยว่า การวาดภาพอาจสามารถใช้จำแนกความเสียหายจากรอยโรคในสมอง ไม่ใช่แค่บอกว่าคนไข้มีภาวะสมองเสื่อม


title: Allochiria

text:
เมื่อวินิจฉัยอาการ allochiria สำคัญที่จะพิจารณาทั้งการรับความรู้สึก (sensory) และการเคลื่อนไหว (motor) ที่เนื่องกับอาการ
เพราะถ้าไม่กำหนดอาการต่าง ๆ ให้ดีพอ อาจจะมองข้ามหรือตีความหมายผิดเพราะยังมีอาการต่าง ๆ ที่ไม่รู้


title: Allochiria

text:
ตัวอย่างที่มีน้อยอย่างหนึ่งในการแพทย์ ซึ่งมีเหตุจากการไม่รู้อะไรง่าย ๆ ไม่กี่อย่าง โดยไม่เกี่ยวกับวิจารณญาณ
คือ แพทย์พยาบาลได้มองข้ามรายละเอียดความรู้สึก เมื่อตรวจสอบว่าคนไข้กำหนดตำแหน่งความรู้สึกได้หรือไม่
คือไม่ได้ถามโดยตรงว่า ความรู้สึกอะไรที่ไหนย้ายที่
ซึ่งเป็นสถานการณ์ที่เป็นไปได้เมื่อคนไข้มีอาการ allochiria แต่ไม่มีปัญหารับรู้ความรู้สึกหรือกำหนดตำแหน่งที่รู้สึก
และเมื่อแม้คนไข้กล่าวถึงซีกร่างกายที่ผิดพลาด ก็คิดว่าคนไข้พูดพลาดและไม่ตรวจสอบให้ยิ่ง ๆ ขึ้น


title: Allochiria

text:
สืบเนื่องกับการเคลื่อนไหว อาการสามารถกำหนดผิดได้เพราะลักษณะต่าง ๆ อาจไม่ค่อยชัดเจน
และถ้าไม่วิเคราะห์พิจารณาให้ดี อาการอาจจะดูเหมือนความซุ่มซ่ามหรือความอ่อนแอเท่านั้น
นอกจากนั้น เมื่อคนไข้บ่นถึงความอ่อนแอและความงุ่มง่ามของซีกร่างกายที่เป็นปัญหา การตรวจอาจยืนยันคำบ่นนี้ แล้วจึงกำหนดความบกพร่องในการเคลื่อนไหวอย่างผิด ๆ ว่าเป็นอะไรที่ตั้งใจทำและมีเฉพาะในบริบทนี้
จนกระทั่งคนไข้กล่าวว่า เขาไม่รู้ว่าสิ่งเร้ามากระทบกับซีกไหนของร่างกาย จึงจะกำหนดได้ว่า มีอาการ allochiria โดยเป็นกรณีที่ยังรู้สึกได้โดยปกติ


title: Allochiria

text:
มีทฤษฎีหลายอย่างเกี่ยวกับอาการของ allochiria
ทฤษฎีปัจจุบันที่ยอมรับกันอย่างกว้างขวางที่สุดคือ Hammond’s Theory
ซึงสมมุติว่า ใยประสาทรับความรู้สึกเกือบทั้งหมดจะข้ามไขว้ทแยงไปยังอีกซีกหนึ่งของร่างกาย
เขาสรุปว่า เมื่อเกิดรอยโรคที่ไขสันหลังด้านหลัง (posterior) ข้างหนึ่ง สัญญาณความรู้สึกก็ยังส่งไปถึงซีกสมองข้างเดียวกัน และดังนั้น จึงรู้สึกเหมือนกับความรู้สึกยังมาจากซีกตรงข้ามของร่างกาย
แฮมมอนด์ก็กล่าวด้วยว่า ถ้ามีรอยโรคข้างเดียวอีกข้างหนึ่งในระดับที่สูงกว่ารอยโรคแรก
ความรู้สึกที่ส่งไปยังซีกสมองผิดข้าง ก็จะเจออุปสรรคอีกอันหนึ่งแล้วกลับส่งไปหาซีกสมองที่ถูกข้าง
Allochiria จะเกิดเท่ากันไม่ว่าจะเป็นเพราะรอยโรคแบบข้างเดียวหรือสองข้าง ตราบเท่าที่เป็นแบบไม่เท่ากัน (asymmetrical)
ซึ่งตรงกับ Huber’s theory ซึ่งสมมุติว่า การเกิดขึ้นของรอยโรคใหม่ในด้านตรงกันข้ามจากรอยโรคแรก จะทำให้ส่งสัญญาณกลับไปถึงเป้าหมายดังเดิม


title: Allochiria

text: อาการสามารถหายไปได้เนื่องจากปัญหาที่เป็นรอยโรคและที่เส้นประสาทกลับดีขึ้น


title: ความเชื่อถือได้

text:
ในการวัดทางสถิติและทางจิตวิทยา คำว่า ความเชื่อถือได้ ()
เป็นความคงเส้นคงวาโดยทั่วไปของวิธีการวัด/การทดสอบอย่างหนึ่ง
ซึ่งเรียกว่าเชื่อถือได้ ถ้าให้ผลคล้าย ๆ กันภายใต้สถานการณ์ที่ตรงกัน
หรือว่า "เป็นลักษณะของเซ็ตค่าวัด/ค่าทดสอบเซ็ตหนึ่ง ที่สัมพันธ์กับความคลาดเคลื่อนโดยสุ่มเนื่องจากวิธีการวัด เป็นความคลาดเคลื่อนที่อาจรวมอยู่ในค่าวัด
ค่าวัดที่เชื่อถือได้สูงจะแม่นยำ ทำซ้ำได้ และคงเส้นคงวาจากการวัดครั้งหนึ่งเทียบกับอีกครั้งหนึ่ง
นั่นก็คือ ถ้าวิธีการทดสอบอย่างเดียวกันใช้ซ้ำกับกลุ่มทดสอบ ก็จะได้ผลโดยหลักเหมือนกัน
สัมประสิทธิ์ความน่าเชื่อถือที่มีค่าต่าง ๆ ตั้งแต่ 0.00 (ผิดพลาดมาก) จนถึง 1.00 (ไม่มีความผิดพลาด) ปกติจะใช้บ่งค่าผิดพลาดที่มีในค่าวัด"
ยกตัวอย่างเช่น ค่าวัดน้ำหนักและความสูงของคนบ่อยครั้งเชื่อถือได้ดีมาก


title: ลอนดอน สปิตไฟร์

text: ลอนดอน สปิตไฟร์ () เป็นทีมอีสปอร์ตโอเวอร์วอตช์ ในลอนดอน ปัจจุบันเล่นอยู่ในโอเวอร์วอตช์ลีก และเป็นหนึ่งใน 12 สมาชิกที่ก่อตั้งลีกขึ้นมา โดยทีมก่อตั้งโดยแจ็ก เอเตียนน์ ผู้ก่อตั้งและผู้จัดการทีมคลาวด์ไนน์รายชื่อผู้เล่นของลอนดอน สปิตไฟร์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม


title: ยุทธการที่โยร์ดานูฟ

text: ยุทธการที่โยร์ดานูฟเกิดขึ้นเมื่อวันที่ 1-3 กันยายน ค.ศ. 1939 ในช่วงการบุกครองโปแลนด์และเป็นการเปิดฉากของสงครามโลกครั้งที่สอง เป็นการต่อสู้ระหว่างเหล่าแพนเซอร์ที่ 18 แห่งเยอรมันของ Gen.E.Beyer และกองพันทหารม้ายานยนต์ที่ 10 แห่งโปแลนด์ภายใต้การบัญชาการของพันเอก Stanisław Maczek


title: โอเวอร์วอตช์ลีก

text: โอเวอร์วอตช์ลีก () เป็นระบบการแข่งขันอีสปอร์ตลีก ประเภทเกมโอเวอร์วอตช์ ก่อตั้งโดยบลิซซาร์ดเอ็นเตอร์เทนเมนต์


title: โอเวอร์วอตช์ลีก

text: ทีมเข้าแข่งขันมีทั้งหมด 20 ทีม ในแต่ละเมืองทั่วโลก


title: โรงพยาบาลกุมภวาปี

text: โรงพยาบาลกุมภวาปี เป็นโรงพยาบาลทั่วไปประจำอำเภอกุมภวาปีและเป็นโรงพยาบาลประจำจังหวัดแห่งที่2 ประเภทตติยภูมิ ให้บริการรักษาทั้งผู้ป่วยในและผู้ป่วยนอก


title: โรงพยาบาลกุมภวาปี

text: โรงพยาบาลกุมภวาปี ก่อตั้งเมื่อปี พ.ศ. 2499 กระทรวงสาธารณสุข ได้จัดตั้งสถานีอนามัยประจำอำเภอกุมภวาปีขึ้นที่บริเวณหน้าวัดศรีนคราราม สถานีอนามัยแห่งนี้ได้เริ่มให้บริการแก่ประชาชนชาวกุมภวาปี


title: โรงพยาบาลกุมภวาปี

text: ทางจังหวัดได้ยกโรงพยาบาลกุมภวาปีให้เป็น M1โรงพยาบาลแม่ข่ายในเขตลุ่มน้ำปาว ได้ดูแลรับผิดชอบเป็นลูกข่ายได้แก่


title: เอาดีดีดิ

text: "เอาดีดีดิ (DeeDeeDi)" เป็นซิงเกิลในปี พ.ศ. 2559 ของนักร้องแนวฮิปฮอป จิรายุทธ ผโลประการ หรือที่รู้จักกันดีในนามของ UrboyTJ ร่วมกับTwopee Southside ประพันธ์เนื้อร้องโดย UrboyTJ และ Twopee Southside ,แต่งทำนองโดย Twopee Southside และเรียบเรียงโดย UrboyTJ ออกจำหน่ายในวันที่ 3 สิงหาคม พ.ศ. 2559 เป็นเพลงที่ถูกนำมาถ่ายทอดในแนวเพลงฮิป-ป๊อปที่มีกลิ่นอายของเพลง EDM ต่างประเทศ


title: เอาดีดีดิ

text: เพลงที่พูดถึงการที่ผู้ชายคนนึงได้เจอคนที่เขาชอบ แต่เธอคนนั้นกลับคิดว่าตัวเรานั้นไม่จริงจัง ซึ่งเป็นเรื่องจริงที่หนุ่มๆหลายคนต้องเจอ


title: เอาดีดีดิ

text: เพลง "เอาดีดีดิ (DeeDeeDi)" ติดอันดับสูงสุดที่ 15 จากการจัดอันดับของ Joox ในชาร์ต Joox Top 100 Chart ประจำวันที่ 15 กันยายน พ.ศ. 2559


title: มิสเอิร์ธไทยแลนด์

text: มิสเอิร์ธไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2556 โดยมีบริษัท ออกาไนเซอร์ ไอคิว จำกัด เป็นผู้ถือลิขสิทธิ์การประกวด ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเอิร์ธ


title: รายชื่อบุคคลในยุคสามก๊ก (ล)

text: ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ล รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน


title: รายชื่อบุคคลในยุคสามก๊ก (ว)

text: ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ว รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน


title: สโมสรฟุตบอลมัคคาบีเทลอาวีฟ

text: สโมสรฟุตบอลมัคคาบีเทลอาวีฟ (; "Moadon Kaduregel Maccabi Tel Aviv") เป็นสโมสรฟุตบอลอาชีพแห่งหนึ่งในประเทศอิสราเอล และเป็นส่วนหนึ่งของ สโมสรกีฬามัคคาบีเทลอาวีฟ เป็นเพียงสโมสรเดียวที่ไม่เคยตกชั้นจากลีกสูงสุดของประเทศ และเป็นหนึ่งในสามทีมของประเทศที่เคยเข้าแข่งขันยูฟ่าแชมเปียนส์ลีก สโมสรมีการลงทุนและพัฒนาเป็นอย่างมาก และยังมีการปั้นเด็กผู้มีพรสรรค์ทางด้านฟุตบอล โดยมีพื้นที่อะคาเดมีของเยาวชนถึงสามแห่งในเทลอาวีฟ สโมสรมีทีมเยาวชน 17 ทีม ผู้เล่น 400 คน ซึ่งมีอายุระหว่าง 9-19 ปี ทำให้สโมสรประสบความสำเร็จมาก


title: กงจักรลายดอกบัว

text: กงจักรลายดอกบัว เป็นละครโทรทัศน์แนวดราม่า ผลิตโดย บริษัท เมคเกอร์กรุ๊ป จำกัด จากบทประพันธ์ ชโนวรรณ วิสุทธิ์ บทโทรทัศน์โดย วรินทร์ธรา กำกับการแสดงโดย ยิ่งยศ ปัญญา , พระอาทิตยืชิงดวง ออกอากาศทุกวันศุกร์-วันเสาร์– วันอาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย อธิชาติ ชุมนานนท์, ศิริลักษณ์ ผ่องโชค, ศรัณยู วินัยพานิช, พิตต้า ณ พัทลุง และนักแสดงชั้นนำอีกมากมาย เริ่มตอนแรกวันที่ พ.ศ. 2550– พ.ศ. 2550


title: สโมสรฟุตบอลพาร์ทีซาน

text: สโมสรฟุตบอลพาร์ทีซาน (, ), หรือรู้จักกันในชื่อ พาร์ทีซานเบลเกรด () หรือเรียกกันสั้น ๆ ว่า ปาร์ตีซาน เป็นสโมสรฟุตบอลอาชีพในประเทศเซอร์เบีย ตั้งอยู่ที่เบลเกรด เป็นส่วนหนึ่งของสโมสรกีฬาปาร์ตีซาน ปัจจุบันลงเล่นในเซอร์เบียนซูเปอร์ลีกา โดยพวกเขาอยู่บนลีกสูงสุดมาโดยตลอด พวกเขาคว้าแชมป์ได้ถึง 42 ครั้งจากทุกรายการ แบ่งเป็น ลีกในประเทศ 27 สมัย, ฟุตบอลถ้วยในประเทศ 14 สมัย และมิโตรปาคัพ 1 สมัย ถ้าดูจากตารางคะแนนตลอดกาลของยูโกสลาฟเฟิร์สลีกแล้ว พวกเขาจะอยู่อันดับที่สอง


title: สโมสรฟุตบอลพาร์ทีซาน

text: คู่ปรับตลอดกาลคือ เรด สตาร์ เบลเกรด การแข่งขันที่ทั้งสองทีมนี้เจอกัน จะถูกเรียกว่าดาร์บีชั่วนิรันดร์ นับเป็นดาร์บีกลางเมืองที่ยิ่งใหญ่ที่สุด


คณะเทคโนโลยีอุตสาหกรรม มหาวิทยาลัยนครพนม () เดิมชื่อวิทยาลัยเทคนิคนครพนม เป็นคณะวิชา สังกัดมหาวิทยาลัยนครพนม


คณะเทคโนโลยีอุตสาหกรรม มหาวิทยาลัยนครพนม ประกาศจัดตั้งเมื่อ พ.ศ. 2480ในนามโรงเรียนช่างไม้นครพนม พ.ศ. 2503 เปลี่ยนชื่อเป็นโรงเรียนการช่างนครพนม ผลิตช่างฝีมือในโครงการ สปอ. พ.ศ. 2519 ยกฐานะเป็นวิทยาลัยอาชีวศึกษานครพนม (วันที่ 1 ตุลาคม พ.ศ. 2519) และเปลี่ยนชื่อเป็นวิทยาลัยเทคนิคนครพนม เมื่อวันที่ 31 มกราคม พ.ศ. 2522 มีเนื้อที่ทั้งหมด 506 ไร่ ซึ่งอยู่ห่างจากตัวเมืองเป็นระยะทาง 4 กิโลเมตร


title: คณะเกษตรและเทคโนโลยี มหาวิทยาลัยนครพนม

text: คณะเกษตรและเทคโนโลยี มหาวิทยาลัยนครพนม () เดิมชื่อวิทยาลัยเกษตรและเทคโนโลยีนครพนม เป็นคณะวิชา สังกัดมหาวิทยาลัยนครพนม


title: คณะเกษตรและเทคโนโลยี มหาวิทยาลัยนครพนม

text: คณะเกษตรและเทคโนโลยี พื้นที่รวมทั้งสิ้น 875 ไร่ เริ่มก่อตั้งเมื่อปี พ.ศ. 2517 ภายใต้ชื่อ โรงเรียนเกษตรกรรมนครพนมสังกัดกรมอาชีวศึกษา ยกฐานะเป็นวิทยาลัยเกษตรกรรมนครพนมและวิทยาลัยเกษตรและเทคโนโลยีนครพนมสำนักงานคณะกรรมการการอาชีวศึกษาและหลอมรวมเข้าเป็นส่วนหนึ่งของมหาวิทยาลัยนครพนม เมื่อวันที่ 2 กันยายน พ.ศ. 2548 ตามพระราชบัญญัติมหาวิทยาลัยนครพนม ปัจจุบันมีสถานะเป็นคณะวิชาสังกัดมหาวิทยาลัยนครพนม สำนักงานคณะกรรมการการอุดมศึกษา กระทรวงศึกษาธิการ


title: รายชื่อคณะการท่องเที่ยวและการบริการในประเทศไทย

text: รายชื่อสถาบันอุดมศึกษาในประเทศไทย ที่เปิดสอนวิชาในกลุ่มการท่องเที่ยว การโรงแรม และการบริการ


title: แองจี้ เพชรรุ่งเรือง

text: แองจี้ เพชรรุ่งเรือง (ชื่อเล่น: แองจี้; 16 พฤษภาคม พ.ศ. 2528 — ปัจจุบัน) เป็นนักมวยไทยสาวประเภทสอง ที่มีชื่อเสียงเช่นเดียวกับน้องโรส บ้านเจริญสุข ซึ่งได้รับการผลักดันโดยปริญญา เจริญผล


title: แองจี้ เพชรรุ่งเรือง

text: ทั้งนี้ แองจี้เป็นนักสู้คนแรก ที่เข้าทำศึก ณ เวทีอันทรงเกียรติแห่งสนามมวยเวทีลุมพินี ในฐานะคนข้ามเพศที่สวมสปอร์ตบราและไว้ผมยาว


title: แองจี้ เพชรรุ่งเรือง

text: แองจี้ เพชรรุ่งเรือง มีชื่อจริงคือ พิริยกร แก้วมา เป็นบุคคลภูมิลำเนาจากตำบลโชคชัย อำเภอดอยหลวง จังหวัดเชียงราย จากนั้น เธอได้ย้ายมาทำงานที่เมืองพัทยา โดยเช่าหน้าร้านขายกาแฟ


title: แองจี้ เพชรรุ่งเรือง

text: และในปี พ.ศ. 2558 เธอได้เข้าเรียนมวยไทยที่ค่ายเพชรรุ่งเรือง ซึ่งเป็นค่ายมวยที่มีนักมวยไทยผู้มีชื่อเสียงอยู่หลายคน ครั้นซ้อมอยู่เป็นเวลาหลายเดือน ทางวิษณุชัย เพชรรุ่งเรือง ซึ่งเป็นเจ้าของค่ายเกิดเห็นแววจึงพาไปชกตามงานวัด โดยการต่อสู้ครั้งแรกเธอเป็นฝ่ายชนะ จึงเกิดติดใจแล้วแข่งขันเรื่อยมา กระทั่งเป็นฝ่ายชนะน็อกเซียนสุ มวยตู้หูจรวด ในยกที่ 3 ที่เวทีเทพประสิทธิ์ พัทยา จากนั้น แองจี้ได้รับการทาบทามให้ปะทะกับเพชรสกล น.เด็กเซียน และเธอเป็นฝ่ายชนะ ที่สนามมวยเวทีลุมพินี


title: แองจี้ เพชรรุ่งเรือง

text: แองจี้ มีบิดาชื่อนายคำ แก้วมา มารดาชื่อนางหลง แก้วมา ประกอบอาชีพเกษตร โดยแองจี้เป็นคนสุดท้องในจำนวนพี่น้อง 3 คน และเป็นบุคคลที่ชื่นชอบศิลปะแม่ไม้มวยไทย ทั้งนี้ เธอมีปริญญา เจริญผล เป็นบุคคลต้นแบบ รวมถึงมีนักมวยไทยที่ชื่นชอบคือบัวขาว บัญชาเมฆ


title: แองจี้ เพชรรุ่งเรือง

text: แองจี้ เพชรรุ่งเรือง เป็นนักมวยไทยที่ได้รับความสนใจ เธอสามารถสร้างชื่อเสียงอย่างไม่หยุดยั้งเมื่อเป็นฝ่ายชนะน็อกเพชรสกล น.เด็กเซียน ที่เวทีมวยลุมพินี อีกทั้งมีผู้ติดตามเชียร์เป็นจำนวนมาก ซึ่งรวมถึงปริญญา เจริญผล และมักได้รับการวิเคราะห์จากนักวิจารณ์ว่าจะเป็นฝ่ายชนะการแข่ง


title: แองจี้ เพชรรุ่งเรือง

text: นอกจากนี้ แองจี้ยังได้รับเชิญออกรายการโทรทัศน์หลายช่อง อาทิ รายการของ ดร. ปนัดดา วงศ์ผู้ดี และรายการอื่นอีกมาก


title: แองจี้ เพชรรุ่งเรือง

text: ส่วนนิตยสาร"มวยสยาม" ได้ขนานนามให้เธอเป็น “กะเทยเข่าโหดเมืองพัทยา”


title: วิทยาลัยนาหว้า มหาวิทยาลัยนครพนม

text: วิทยาลัยนาหว้า มหาวิทยาลัยนครพนม () เดิมชื่อวิทยาลัยการอาชีพนาหว้า เป็นวิทยาลัย สังกัดมหาวิทยาลัยนครพนม


title: วิทยาลัยนาหว้า มหาวิทยาลัยนครพนม

text: วิทยาลัยนาหว้า ตั้งอยู่เลขที่ ๓๓๐ หมู่ ๔ถนนนาหว้า-ห้วยไห ตำบลนาหว้า อำเภอนาหว้า จังหวัดนครพนม เมื่อวันที่๒๔กุมภาพันธ์ พุทธศักราช ๒๕๔๐ โดยนายสุขวิช รังสิตพลรัฐมนตรีว่าการกระทรวงศึกษาธิการในขณะนั้น โดยได้ใช้บริเวณพื้นที่ที่เป็นสาธารณประโยชน์จากที่ดินอำเภอนาหว้า จังหวัดนครพนม จำนวน ๒๐๐ไร่ ใช้สำหรับการก่อสร้างและได้รับการสนับสนุนงบประมาณจากกรมอาชีวศึกษากระทรวงศึกษาธิการ


title: เฟสออฟบิวตีไทยแลนด์

text: เฟสออฟบิวตีไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2560 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดเฟสออฟบิวตีอินเตอร์เนชันแนล


title: เทอโรซอร์

text: เทอโรซอร์ ( ; จากภาษากรีก "πτερόσαυρος", "pterosauros", หมายถึง "กิ้งก่ามีปีก") เป็นสัตว์เลื้อยคลานกลุ่มหนึ่ง ที่ชีวิตและอาศัยอยู่ในยุคก่อนประวัติศาสตร์เช่นเดียวกับไดโนเสาร์ มีลักษณะพิเศษคือ สามารถบินได้ โดยใช้ปีกขนาดใหญ่ที่มีพังผืดเหมือนค้างคาวเป็นอวัยวะสำคัญ ปัจจุบันนี้ได้สูญพันธุ์ไปหมดแล้วพร้อมกับไดโนเสาร์


title: เทอโรซอร์

text: เทอโรซอร์ จัดอยู่ในอันดับ Pterosauria โดยมักจะถูกเรียกว่า "ไดโนเสาร์บินได้" แต่ทั้งนี้เทอโรซอร์มิได้จัดว่าเป็นไดโนเสาร์แต่อย่างใด เหมือนกับ เพลสิโอซอร์, โมซาซอร์ หรืออิกทิโอซอรัส ที่พบในทะเลและมหาสมุทร นอกจากนี้แล้วเทอโรซอร์ยังเป็นที่รู้จักกันในอีกชื่อหนึ่ง คือ เทอโรแดกทิล โดยคำว่าเทอโรแดกทิลนั้นหมายถึงเทอโรซอร์ในระยะหลังที่มีขนาดใหญ่ และไม่มีฟัน และในทางเทคนิคจะหมายถึงเทอโรซอร์ในสกุล เทอโรแดกทิลัส เทอโรซอร์มีชีวิตอยู่ในช่วงมหายุคมีโซโซอิก สืบทอดเผ่าพันธุ์และครองโลกมาอย่างยาวนานถึง 162 ล้านปี ก่อนจะสูญพันธุ์ไปทั้งหมดในช่วงยุคครีเตเชียสตอนปลายเช่นเดียวกับไดโนเสาร์ ปัจจุบัน นักบรรพชีวินวิทยาได้จำแนกความหลากหลายของเทอโรซอร์ออกได้มากกว่า 200 ชนิด มีความแตกต่างหลากหลายกันออกไปในแต่ละชนิดหรือแต่ละวงศ์ เทอโรซอร์ถูกค้นพบครั้งแรกในรูปแบบซากดึกดำบรรพ์ในยุคศตวรรษที่ 19 ซากดึกดำบรรพ์ของเทอโรซอร์พบได้ในทั่วทุกภูมิภาคของโลก เทอโรซอร์ที่เก่าแก่ที่สุดถือกำเนิดในยุคไทรแอสซิกเมื่อ 228 ล้านปีก่อน โดยบรรพบุรุษของเทอโรซอร์นั้นมีรูปร่างเล็กมาก โดยมีขนาดพอ ๆ กับนกกระจอกในยุคปัจจุบัน เช่น พรีออยแดกกิลุส บัฟฟารีนีโอ ที่มีความกว้างของปีกแค่ 0.5 เมตร เชื่อกันว่าอาศัยอยู่ในป่าทึบกินแมลง เช่น แมลงปอ เป็นอาหาร หรือแครีเรมัส เซซาพลาเนนซิส ที่มีความกว้างของปีก 1 เมตร เทอโรซอร์ในยุคแรกจะมีขนาดลำตัวเล็ก บางจำพวกมีหางยาว เช่น ดิมอร์โฟดอน แมโครนิกซ์ ที่มีความกว้างของปีก 1.2 เมตร น้ำหนัก 1.8 กิโลกรัม มีหางยาวที่แข็ง คอสั้น หัวมีขนาดใหญ่ มีฟันแหลมคม และกระดูกกลวงบางส่วน ทั้งนี่้เชื่อว่าเทอโรซอร์วิวัฒนาการมาจากสัตว์เลื้อยคลานขนาดเล็ก ๆ ที่กระโดดหรือใช้ชีวิตอยู่บนต้นไม้เป็นหลักด้วยการหากินและหลบหลีกศัตรู


title: เทอโรซอร์

text: เทอโรซอร์ ได้วิวัฒนาการมาเป็นลำดับขั้นตามยุคสมัยไปเรื่อย ๆ เช่น ยุคจูแรสซิก จนกระทั่งถึงยุคครีเตเชียส เทอโรซอร์ที่มีขนาดใหญ่ที่สุด คือ เคตซัลโคแอตลัส นอร์โทรพี มีความสูงเท่า ๆ กับยีราฟ มีความกว้างของปีก 10.5 เมตร พอ ๆ กับเครื่องบินรบเอฟ-16 น้ำหนักตัวถึง 200 กิโลกรัม เฉพาะส่วนหัวรวมถึงจะงอยปากด้วยก็ยาวถึง 3 เมตรแล้ว จัดเป็นสิ่งมีชีวิตที่บินได้ขนาดใหญ่ที่สุดเท่าที่โลกเคยมีมา และเชื่อว่าชอบที่จะกินลูกโดโนเสาร์เป็นอาหาร ตามหลักฐานจากการศึกษาซากดึกดำบรรพ์พบว่า เทอโรซอร์ในยุคหลังนั้นมีขนปกคลุมลำตัวบาง ๆ ด้วย จึงเชื่อกันว่าน่าจะเป็นสัตว์เลือดอุ่น ทั้งนี้มีไว้เพื่อเป็นเสมือนฉนวนกักความอบอุ่นให้แก่ร่างกาย เช่น เจโฮลอปเทอรัส ที่พบในจีน ซึ่งมีลักษณะปากกว้างคล้ายกบ เป็นต้น


title: เทอโรซอร์

text: เทอโรซอร์ใช้ลักษณะการบินแบบเดียวกับค้างคาว เมื่ออยู่กับพื้นจะใช้วิธีการทะยานตัวออกไปจากท่ายืนสี่เท้าโดยรยางค์ของร่างกาย มีตีนขนาดเล็กเพื่อช่วยลดแรงต้าน เมื่อบินสามารถปรับเปลี่ยนท่าทางการบินได้เล็กน้อย เช่น การหดกล้ามเนื้อปีก หรือขยับข้อเท้าเข้าและออก การเปลี่ยนมุมกระดูกข้อปีก เป็นต้น เมื่อเทียบกับนกแล้ว เทอโรซอร์ยังมีกล้ามเนื้อสำหรับการบินมากกว่า และมีสัดส่วนของน้ำหนักร่างกายมากกว่า แม้แต่สมองก็ดูเหมือนจะวิวัฒนาการขึ้นมาเพื่อการบิน โดยมีกลีบสมองขยายใหญ่ขึ้นเพื่อประมวลผลข้อมูลประสาทรับความรู้สึกที่ซับซ้อนจากเยื่อปีก เทอโรซอร์มีไหล่ขนาดใหญ่ที่เต็มไปด้วยกล้ามเนื้อ และลักษณะปีกของเทอโรซอร์ประกอบด้วยเยื่อที่ยึดติดกับสีข้างจากไหล่ไล่ลงไปจนถึงข้อเท้าแต่ละข้าง และเหยียดออกโดยนิ้วที่สี่ที่ยืดยาวไปอย่างน่าทึ่งไปตามขอบหน้าของปีก เยื่อปีกร้อยรัดไปด้วยกล้ามเนื้อและเส้นเลือด และเสริมความแข็งแกร่งด้วยพังผืด


title: เทอโรซอร์

text: ลักษณะของเทอโรซอร์นั้นมีความแตกต่างหลากหลายกันมาก บางจำพวกมีหงอนด้วย สันนิษฐานว่ามีไว้สำหรับดึงดูดเพศตรงข้าม โดยว่ามีลักษณะที่แตกต่างหลากหลายกันออกไป เช่น ทูนแพนแดกทิอุส แนวีแกนส์ ซึ่งเป็นเทอโรซอร์ในยุคแรก ๆ และ ทาเลสไซโครมีอุส เซที ที่มีช่วงปีกกว้าง 4 เมตร เชื่อว่ามีหงอนที่มีสีสันที่สดใส จะงอยปากก็มีความหลากหลายแตกต่างออกไปตามแต่ลักษณะการใช้หาอาหาร เช่น บางชนิดมีฟันแหลมคมเต็มปากเห็นได้ชัดเจนใช้สำหรับการจับปลาในน้ำ เช่น แอนเฮงรา พิสเคเตอร์ หรือ ซันแกริปเทอรัส ที่พบในภาคตะวันออกเฉียงเหนือของจีน ที่มีจะงอยปากยาวและงอนขึ้นใช้สำหรับสำรวจและช้อนเอาสัตว์ขนาดเล็กที่ไม่มีกระดูกสันหลังหรือครัสเตเชียนกินเป็นอาหาร หรือบางจำพวก หากินโดยการใช้วิธีการยืนในแหล่งน้ำเค็มตื้น ๆ แล้วใช้การกรองกินสัตว์ขนาดเล็ก ๆ จำพวกครัสเตเชียน เหมือนกับวิธีการกินของนกฟลามิงโกในยุคปัจจุบัน หรือบางสกุล เช่น นิกโตซอรัส ซึ่งเป็นเทอโรซอร์ในทะเลลักษณะคล้ายนกอัลบาทรอสที่มีระยะระหว่างปลายปีกสองข้างกว้างเกือบ 3 เมตร มีอัตราส่วนการร่อน หรือระยะทางที่เคลื่อนไปข้างหน้าได้ต่อการลดระดับลงทุกหนึ่งเมตร จัดเป็นนักร่อนชั้นดี และจากการพบลักษณะของซากดึกดำบรรพ์พบว่า เทอโรซอร์บางกลุ่มก็อาศัยอยู่รวมกันเป็นนิคมหรือคอโลนีเหมือนกับนกทะเลหลายชนิดในปัจจุบัน คือ ไคยัวฮารา โครบรัสกิอี โดยพบหลักฐานว่า ตายพร้อมกันถึง 47 ตัว หรือ ฮามิปเทอรัส เทียนซานเอนซิส ที่มีชีวิตอยู่ในยุคต้นครีเตเชียสเมื่อ 120 ล้านปีมาแล้ว ในแถบเขตปกครองตนเองซินเจียงอุยกูร์ ทางภาคตะวันตกเฉียงเหนือของจีน ที่พบหลักฐานการวางไข่จำนวน 215 ฟอง และพบตัวอ่อนในไข่ด้วย ซึ่งตัวอ่อนบางตัวพบว่าขาหน้าพัฒนาการได้ช้ากว่าขาหลัง จึงสันนิษฐานว่าไม่สามารถบินได้เมื่อแรกเกิด และเชื่อว่าอาจจะมีจำนวนไข่มากถึง 300 ฟอง


title: เทอโรซอร์

text: ปัจจุบัน ได้มีศึกษาของนักบรรพชีวินวิทยาแห่งออสเตรเลีย พบว่า เทอโรซอร์และบรรพบุรุษของนกสามารถอยู่ร่วมกันได้โดยสันติ มิได้มีการแข่งขันกันแต่อย่างใด ทั้งที่ก็ต่างเป็นสัตว์ที่บินได้เหมือน ๆ กัน โดยจากการศึกษาทางสัณฐานวิทยาเชื่อว่า ทั้งนกและเทอโรซอร์จะมีความเกี่ยวข้องกันในช่วงเวลาสั้น ๆ และแม้ว่าเทอโรซอร์มีวิวัฒนาการร่างกายใหญ่โตกว่า ก็เพื่อหลีกเลี่ยงการต่อสู้แข่งขันด้านทรัพยากรกับเหล่านกที่ขนาดเล็กกว่านั่นเอง โดยนกก็มีลักษณะทางสัณฐานวิทยา รวมถึงลักษณะการบิน การเดิน และหาอาหารแตกต่างจากเทอโรซอร์